text:
panggenan suwara wau. Botên dangu jranthal katingal andhapan agêng sangêt, kula tumuntên sami bêngok-bêngok, kalihan amblêdig andhapan wau. Andhapan ajrih nusub-nusub ing gêgrumbulan. Pak Kamprèt kêplok-kêplok kalihan sêsumbar, awit rumaos dipun ajrihi ing andhapan.
Sabibaring nêdha siyang kula padpindêr 4 sami ajak-ajakan sadhèrèk kêkalih saking Sala kasêbut nginggil, lumêbêt ing wana. Dhasar sampun sawatawis dangu tiyang kêkalih wau anggènipun kapengin nyumêrêpi kawontênaning salêbêting wana. Dene para
kônca sanèsipun dalah juru pitêdah margi sami kantun ing griya alit wau. Sadaya sami cucul sêpatu sarta ambêkta dêdamêl, jagi-jagi bokmanawi pinanggih bêbujêngan ing wana ngriku. Marginipun nusup-nusup sarta andêdêr, sanadyan marginipun kenging dipun wastani rêkaos, ewasamantên saking notoling manah, botên ajrih kangelan sakêdhik-kêdhika, ingkang dados êlênging manah namung sagêda dumugi ing sapucuking rêdi. Nalika pangkatipun wontên ing margi kula sami sumêrêp têtuwuhan ing wana taksih alit, dèrèng wontên wohipun, sêkaripun abrit, sêkaripun badhe kula pêthik nanging para kônca botên suka awit paedahipun botên sapintêna.
Ing wanci sêrap sawêg sagêd dumugi ing pucak, samangke sampun sami lêga raosing manah, dene sagêd dumugi ing ngriku, nanging sadhèrèk kêkalih kasêbut ing nginggil sami bobrok wontên ing margi botên kuwawi minggah malih. Wontên ing ngriku kula sami damêl tèkên K.B.I. katatah ing kajêng. Kanthi bingahing manah kula sakônca sami mandhap malih. Mandhapipun inggih kêdah ngatos-atos. Awit marginipun rumpil sangêt. Pak Kamprèt pijêr kêplorod kemawon. Dumugi têngah wana dilalah sagêd pinanggih kalihan sadhèrèk kêkalih kasêbut nginggil sawêg linggih ing prabatang, katawis ing sêmu sadhèrèk wau ingkang satunggal gadhah sêsakit napas. Sarêng kula sami mandhap, tiyang kêkalih wau ugi sami mandhap.
Nanging kocapa marginipun ingkang dhatêng ing Pringgadani ical tanpa lari. Margi-margi sidhatan inggih botên katingal. Kula sadaya sami andhepok, bingung kecalan margi, botên sumêrêp êlèr kidul wetan kilèn. Pêpuntoning rêmbag samangke namung badhe sami nurut margi punika sadumugi-dumuginipun. Margi wau jêbul dumugi ing jurang lêbêt sangêt, tur dununging jurang punika ing pinggir wana ingkang sisih lèr, môngka Pringgadani wontên ing ragi sisih kidul. Kala samantên sampun rêpêt-rêpêt, badhe sami mandhap, jurangipun lêbêt sangêt, badhe wangsul kecalan margi. Dumadakan lajêng pêtêng andhêdhêt, ampak-ampak sami mangandhap, tur jawah kados pinusus. Sakala kula sami kèndêl, badan gumrobyos. Tekading manah manawi kadalon inggih sami badhe sipêng wontên ing ngriku. Dilalah krêsa Allah kula kèngêtan, bisik-bisik dhatêng para kônca-kônca supados sêsarêngan nênuwun dhatêng Pangeran Ingkang Mahakuwasa supados dipun paringana pêpadhang. Botên antawis dangu lajêng wit-witan sami katingal pating janggêlêg malih, ampak-ampak saya suda sarta jawahipun lajêng têrang. Kula tiyang 6 sami nglêmpak, kalihan mupakatan punapa ingkang prayogi dipun lampahi. Pêpuntoning rêmbag sadaya rujuk sami badhe wangsul minggah malih bokmanawi wontên margi sidhatan ingkang kalangkungan. Ing wêkdal punika botên kamirêngan punapa-punapa kajawi namung ungêling pêksi ingkang mapan tilêm. Badhe kasambêtan.
Kula siswa R.K. Milo
Subali.
--- [137] ---
Bikakan Rad Kawula ingkang Kaping Kalih
Ing kaca punika ngêwrat gambaring para warga rad kawula sawatawis, ingkang dipun gambar nalika ambikak parêpatan ingkang kaping kalih.
Ing ngajêng saking kiwa manêngên: Tuwan-tuwan Muhtar, Kusuma Otaya, Suyana, tuwin Wiranatakusuma. Wingking Tuwan-tuwan Surasa, Wiwaha, Iskandardinata, Ir. Moeh. Noer.
Sisih, Tuwan-tuwan Sasraadikusuma, Mr. Blaauw tuwin Yo Heng Kam.
Tuwan-tuwan Yo Heng Kam tuwin Sutarja.
Nginggil: Pangarsa rad kawula Tuwan Meyer Ranneft kalihan panitra. Têngên ngandhap, Tuwan Mangaradja Soangkoepon.
Panulaking Kala
Ing Kajawèn nomêr 5 sampun nyariyosakên ing bab ambêg kasabaranipun Sinuhun ing Ngalaga. Mênggah lêlajênganing cariyos, sarêng praja sampun têntrêm, sang prabu èngêt dhumatêng ingkang raka, saha sang prabu lajêng mirêng pawartos manawi ingkang raka sampun jumênêng nata wontên ing Kartasura, ajêjuluk Sinuhun Prabu Mangkurat. Ananging sajatosipun sang prabu samar ing panggalih, awit mirit ing pawartos, ingkang jumênêng nata ing Kartasura punika sanès ingkang raka. Wontênipun kagungan panganggêp makatên, dening nata ing Kartasura punika kêrêp mangagêm cara Walandi, dados dipun kintên anaking Walandi. Malah sanadyana ingkang raka pisan, manawi jumênêngipun biniyantu ing sanès, ing panggalih araos botên rêna.
Tuwuhing panggalihan ingkang kados makatên punika, manawi dipun raos-raos, anandhakakên manawi sang prabu kagungan panggalih jêmbar, lan ing ngriku ugi taksih katingal raosing trêsna dhatêng kadang, tuwin katingal anggènipun kêdunungan raos trêsna dhatêng praja.
Wusana Sunan Ngalaga lajêng tampi nawala saking raka nata, suraosipun katimbalan dhatêng Kartasura. Nanging sarèhning Sunan Ngalaga punika panggalihanipun adhêdhasar sabar, dados inggih botên wontên samuwakawis[3] ingkang botên kanthi kapanggalih rumiyin, mila lajêng paring wangsulan dhatêng utusan: Kongkonan,


text:
Kollumerland en Nieuwkruisland, iku gemeente Walanda kang panggonané ana ing provinsi Friesland. Ing taun 2004 tlatah iki nduwé kang ndunungi cacahé ana 13.100 jiwa.
Uga delengen
 Pratélan Kutha Walanda
Gemeente ing Walanda

dataset: wikimedia/wikipedia


text:
Tlagaweru iku salah siji désa / kalurahan ing Kacamatan Guntur, Kabupatèn Demak, Provinsi Jawa Tengah, Indonésia.
Uga delengen
 Guntur, Demak
 Kabupatèn Demak
Pranala njaba
 Situs web resmi Kabupatèn Demak


text:
Chatting Online Free Tanpa Pendhaftaran
ONLINE CHATTING FREE TANPA PENDHAFTARAN Chatting Pakar, primo chatting panyedhiya layanan itali, nawakake free chatting. Situs kalebu masyarakat kanggo chatting lan njaluk bantuan kanggo ngerti saben liyane online looking for a Chat for Free tanpa Pendhaftaran. Ketik saiki ing chatting, masyarakat for free, liwat online wong looking kanggo kanca-kanca, wong lanang lan bocah-bocah wadon siji ing Sampeyan duwe kepinginan kanggo nggawe anyar rapat-rapat antarane singles lan kanca-kanca anyar. Teka ing lan ngobrol for free tanpa pendhaftaran. Aja wedi, kita ora salah siji saka akeh camping free sing camping kanggo ketemu kanggo free, tanpa pendhaftaran paragraf Hello amigos obrolan sing njupuk sampeyan lan surprises sampeyan. Ing taun wis apik thanks kanggo ngarsane, bantuan panjenengan wis diijini kita kanggo berkembang video chatting Sambutan pungkasanipun ketemu kita. Chat for Free chat for free ngendi sampeyan bisa nemokake akeh bocah lanang lan bocah-bocah wadon saka umur wae, mung njagong ing Chatting Tanpa Pendhaftaran Chatting free italia sing ndadekake sampeyan Nyambung gampang tanpa Pendhaftaran saka Pc utawa Seluler, mung Celukan kanggo chatting free chatting Chatting free lan tanpa pendhaftaran. Enom chatterà sing nunggu sampeyan kanggo have fun karo sampeyan. Chat for free lan gampang. Teka ing lan seneng-seneng Ora gratis, nggawe supaya karo tetep rega, sampeyan bakal nampa SMS kanggo data kanggo nggawe simpenan awis kanggo Muter Poker Online for Free. Karo turnamen fremerlo milih Poker Listing Italia sampeyan bisa menang dhuwit nyata dening muter for free. Golek metu carane kanggo Mbok menawa salah siji saka kertu game online paling misuwur lan saiki sing kasedhiya ing platform android gratis. Malah yen iku ora basa italia ing, Mbok menawa, salah siji saka kertu game online paling misuwur lan saiki sing kasedhiya ing platform android gratis. Malah yen ora saiki ing italia ilat nang Ngirim free sms saka web: sms free kanggo Tim, Tre, Vodafone, Angin italia lan saka luar negeri. Ing situs best kanggo ngirim pesen free Hello amigos obrolan sing njupuk sampeyan lan surprises sampeyan. Ing taun wis apik thanks kanggo ngarsane, bantuan panjenengan wis diijini kita kanggo berkembang video chatting Puglia, chatting, aktif saka, mbokmenawa pisanan web chatting ing Italia lan kawitan eksprimen saka italia Jaringan Sosial. Lan tansah free Chatting tanpa siji Chatting chatting situs italia menehi sampeyan kabeh layanan free. Situs chatting tanpa pendhaftaran, dipérang dadi tema kamar: muter, ngerti kanca-kanca Ing Netiquette chatting. Iki ora erotis chatting. Nick sing wis nyerang utawa seksual ing alam bakal dibusak. Apa ora nulis ing kapital minangka padha nguwuh lan Sing arep kanggo apa anyar ketemu antarane singles lan kanca-kanca anyar. Teka ing lan ngobrol for free tanpa pendhaftaran. Aja wedi, kita ora salah siji saka akeh camping free sing Webmaster nambah game kamar ing situs flash Game. Iku italia referensi situs kanggo free online game. Situs wis dianyari saben dina ndhuwur siji australia denah Mbok menawa salah siji saka kertu game online paling misuwur lan saiki sing kasedhiya ing platform android gratis. Malah yen iku ora basa italia ing Game Casini online: Poker, Texas Holden, bingo, Blackjack, Craps, Mesin Slot lan Roulette. Online casini kanggo kabeh, kanggo menang ing casino. Game situs Chatting siji chatting situs italia menehi sampeyan kabeh layanan free. Situs chatting tanpa pendhaftaran, dipérang dadi tema kamar: sampeyan bisa muter, ketemu kanca-kanca, chatting CHATTING Gampang Free Italia. CHAT for free tanpa pendhaftaran karo lanang lan bocah-bocah wadon online, sampeyan bakal bisa kanggo chatting lan ketemu akeh kanca-kanca ing chatting sistem paling aman, cepet lan gampang-kanggo-nggunakake, free, lan tanpa perlu kanggo pendhaftaran. Perlu chatting kanggo panjenengan situs web. Lan free. Miwiti Ngirim free sms saka web: sms free kanggo Tim, Tre, Vodafone, Angin italia lan saka luar negeri. Ing situs best kanggo ngirim pesen for free Welcome kanggo Chatting Free lan Free Z-Chat. Lan chatting free lan tanpa pendhaftaran ing ngendi sampeyan bisa ketemu akèh saka kanca-kanca anyar online vacati ing panggonan kanggo siji liwat
← Evenings lan tari kelas lan kuuban Bologna - Acella Wakil Latin Tari Academy
Dating site "Free online". Free online karo bocah-bocah wadon lan lanang. Free kanggo serius hubungan ing Paris lan Roma →

config: jv


text: Prelu dimangerteni yèn lemari ora pas, buku bisa cepat rusak lan yèn posisi maca ora kepénak, bisa ngganggu keséhatan.[5]


text: Falcao nelasaken kalih mangsa salajengipun kanthi status dipunampil ing klub Liga Primér Inggris klub Manchester United lan Chelsea, ing pungkasanipun Falcao wangsul malih ing klub Monaco ing taun 2016 lan mbekta klub punika dhateng jawara Ligue 1 mangsa 2016-2017.[8]


text: Samubarang kang wus tak lakoni…


text:
Ketara seka samake sing taktulisi AY. Mas Tama mbukak buku gambar iku. Banjur nduduhake gambar seketsa bangunan. Iku gambaranku. Aku kenal tenan karo gambar kui. Gambar seketsa bangunan kuwi takgawe nalika aku kelas 12 SMA. Aku pancen seneng gawe seketsa kontruksi bangunan. Impenku pancen pengin kaya Mas Tama. Dadi arsitek. Ananging kabeh kui wis pupus. Aku mung bisa ikhlas lan nampa yen impenku ora bisa kelakon.
"Aku ki mas ipare Bayu. Bojone Mba Winda," jawabe Mas Bayu.
"Owalah bojone Mba Winda, ta. Aku lagi ngerti yen Mas Tama bojone Mba Winda. Ora tau weruh kok, ya," omongku cen ora ngerti nek Mas Tama bojone Mba Winda.
"Biasa, Ya. Mas Tama kuwi wong sibuk," jawabe Bayu.
"Ngene Yo, perusahaanku lagi nganaake lomba rancang bangunan. Hadiahe gedhe Yo, beasiswa ning Jepang karo uang tunai 35 juta," kandhane Mas Tama.
"Iki Yo sing arep takomongke ro kowe mbiyen kae. Nanging kowe malah mlipir mulih," omonge Bayu.
"Aryo, iki kesempatanmu kanggo memperjuangke impenmu. Aku bakal ndhukung kowe," bacute Bayu nyemangati.
"Apa aku bisa, Mas?" pitakonku.
"Kalah cacak menang cacak. Aja wedi gagal sadurunge tandhing. Coba dhisik, urusan kasil apa orane urusane Gusti Alloh. Getun timba mburi, lho Yo. Aja nganti getun merga wedi nyoba," pituture Mas Tama.
***
Lingga ing licak teras karo nyawang langit wengi, aku isih mikirkake tawarane Mas Tama. Aku wedi yen bakal kuciwa meneh. Piye nek mengko aku gagal? Mesthi rasa kuciwaku nambah akeh. Aku ora siap kuciwa maneh. Sing wingi durung mari. Simbok sing meruhi aku kaya wong linglung nyedhaki aku banjur takon apa sing lagi tak pikirke. Aku banjur kandha apa wae sing dadi pikiranku.
"Yen kowe ora percaya karo awakmu, piye Alloh arep percaya karo kowe. Aja nyerah sakdurunge tandhing. Simbok bakal nyengkuyung kowe, Yo," pituture Simbok.
Atiku tansah ayem krunggu ngendikane Simbok mau. Atiku mantep. Seminggu aku getol gawe gambar rancang bangun. Aku usaha temenan lan ora lali ndonga karo kang Maha Kuwasa. Apa wae kasile mengko, aku uwes kandha marang awakku kudu bisa nerima lan lila.
Telung dina kepungkur gambaranku wis tak kirimke. Ananging durung ono pengumuman apa-apa. Atiku tansah ora karuan nunggu pengumuman. Nalikane aku lungguh ing licak teras ngomah, Mas Tama ujug-ujug njedhul mamerake esemane sing manis. Dheweke nyedhaki awakku lan melu lungguh ing jejerku.
"Iki nggo kowe Yo," omonge Mas Tama sinambi ngulungake amplop coklat.
Amplop taktampa. Apa iki. Jantungku dheg-dhegan ora karuwan. Kertas putih taktokake seka amplop kuwi. Tak waca kanthi jeli lan teliti.
"Alhamdullilah. Matur nuwun Ya Alloh. Matur nuuuuuun," pambengokku kadereng rasa seneng mangerteni menawa menang lomba rancang bangunan.
Aku langsung sujud syukur nyukuri nikmate sing Maha Kuwasa. Simbok sing lagi ubek umbah-umbah ing mburi gage metu amarga mireng pambengokku. Simbok takon ngapa kok aku mbengok. Kertas sing tak gegem takulungke. Sawise Simbok maca isine langsung mbrebes mili. Simbok kandha, yen Simbok melu seneng amarga aku bisa duwe ragat nerusake sekolah ing perguruan tinggi.
***
Wektu mlaku cepet. Wes patang tahun kelewat.
"Mbok, matur nuwun kanggo kabeh sing wis Simbok lan Bapak paringke nggo aku. Jasane Simbok lan Bapak ora bisa takregani. Donga lan dhukungane Simbok marang aku, sing ngeterke aku bisa dadi uwong kaya saiki. Matur nuwun, Mbok," kandhaku karo netesake eluh sinambi ndhekep Simbok.
"Wis dadi jejibahane Simbok kaya mangkene, anakku sing bagus dhewe, Insinyur Aryo Wibowo."
Matur nuwun Gusti sampun mujudaken impen kang wis takanggep mati.
Aja Dumeh
Wulan iki musim udah uwis teka. Hawane adhem, apa maneh ing pinggir sawah. Angine sumilir lan sejuk tekan ati. Sawise iki bakal akeh wong tandur pari banjur sawahe bakal ijo royo-royo. Lan kabeh warga ing dhusun iki bakal sibuk kaya wong kantoran. Maklum wae ing dhusun Tubin iki mayoritas padha dadi tani. Mangkat laku gawa pacul, meres kringet, leren mangan growol, baline ngarit kanggo makani sapi. Saliyane musim udan, bakal ana musim liya sing ora kalah ampuhe, yaiku musim rabi. Musim iki akeh merpati-merpati sing pengin ngiket ati lan ngucapke janji suci kanggo bukti tresna saka urip tekan mati.
Bengi iki, Ibu lagi wae bali saka pengajian. Kaya biasane aku nang ngomah sinambi nggarap tugas lan ngancani simbah mirsani wayang ing TV. Ora kok fokus karo tugas sing numpuk, aku malah seneng ngrungokake dhalang kang wasis tenan.
"Ndhuk, sesuk adhewe dikon rewang nang gone Pak Bowo," ngendikane Ibu sawise salin klambi
"Mas Dwi kae pun arep rabi napa, Bu?" wangsulanku.
"Hooh Ndhuk, karo Mbak sapa ya mau, aku lali jenenge. Calone Dwi kuwi mau jarene wong Kulon Progo, kae lho sek ana Bandara Internasional anyar," ngendikane Ibu maringi penjelasan sinambi ngeling-eling jeneng.
"Ha enggih, Bu. Kula retos Kulon Progo niku."
"Haiya kowe karang senengane dolan wae kon rareti, dolan terus ngasi ra ngewangi Ibune dodol geblek, lho, dhuh Gustiiiii."
"Ibu niku senengane ngilang-ilangke, kan kula lunga niku sinau mboten dolan. Kula ten griya nggih ngewangi Ibu terus kok."
"Haiyo cah, sibuke anakku ha ha ha.... Wis Ndhuk ndang turu, sesuk prei kuliah melu rewang," Ibu gemujeng sinambi mlaku nang kamar
"Sendika dhawuh, Bu."
***
Fajar wis gagah sawise subuh. Pitik-pitik wis padha tangi lan nyanyi bebarengan. Kodhok-kodhok isih padha pentas lagu khase lan lemah padha teles diambungi udan sewengi. Adhem ayem rasane, Gusti, dina iki isih diparingi gratisan oksigen. Syukur Gusti taksih maringi wektu kanggo golek sangu ur

dataset: HuggingFaceFW/finepdfs


text: Aliran piroklastik, iku aliran panas kang duwé konsèntrasi dhuwur, wujudé arupa gas, gampang obah, lan diasilke saka érupsi volkanik.


text:
eng Murti
sarya sru dinira nging
heh Amir sayektinipun
sira mapag maringwang
lir nemu retna sawukir
liwat suka sun arsa aprang lan sira.
25. Apepongo sagotongan
sira wani prang lan mami
dene kaliwat kuciwa
sun agung luhur siralit
tan wus sira ngemasi
sirna aneng gadaningsun
mangsa nggawera pira
tan wurung rata lan bumi
Saesalam senggak senggak latah latah.
26. Saesalam mbahuruwan
kidunge kidung perasi
artine kidung mibera
kethap kethap maring langit
sok katona sireki
samangsa katon suntubruk
mangsa ndadak luputa
tur nora bisa sira mir
ngayuh wiyat lawan malih katingalan.
27. Apa margane meninga
sira prang kalawan mami
heh Sultan Kamidil Ngalam
elinga nungkula aris
nora rusak sireki
sun kasahi lan sun ulung
wadyamu para raja
tan owah maksih sireki
nadyan wonge Jaminambar lurahana.
28. Jeng Sultan Kamidil Ngalam
alon denira nahuri
heh ratu ing Jaminambar
sawusira tan sisip
lamun narpati luwih
ing rat pinudya pinunjul
nanging mamak kaliwat
sira angaku Hyang Widi
nora wurung nekani cintakanira.
29. Satemene Saesalam
yen sira arsa basuki
tobata maring Hyang Suksma
saking panasar salami
ananira ing urip
pan iya uripireku
ana ingkang anitah
kang agung kang Maha Suci
kang akarya jagad miwah langit jembar.
30. Nora kaya langitira
jembare amung rong wengi
liwat saking tanpa nalar
sira angaku Hyang Widi
karya dosa gung pasthi
siya siya ing anggamu
aweh ngguguning jagad
sapa ngandel ing sireki
manawa ta rare ngumur telung warsa.
31. Ratu kang pada anembah
ing sira satengah anjing
dudu tingkahing manungsa
nembah wong nguyuh angising
kang pasthi Maha Suci
mungguh ananne Hyang Agung
ngendi ana Hyang Suksma
teka maksih ana wani
wong Kuparman kang wani mocok ndhasira.
32. Kalangkung braman tyanira
sira Robbussamawati
heh Sultan Kamidil Ngalam
sira ratuning praduli
nenisip solah mami
lah iya solahireku
kemat tur paneluhan
dene nora agung inggil
ambandani para ratu kang prakosa.
33. Yekti kemat ing sajagad
polahira iku pasthi
heh Sultan Kamidil Ngalam
sira gegedhuing bumi
alon denya nahuri
pan parentahing Hyang Agung
amruhaken wong sasar
kang bangga wenang mateni
kaya sira yen bangga pasthi sun sulah.
34. Krodha mangkrak Saesalam
amuter gadaniraglis
heh Sultan Kamidil Ngalam
asambata kang ayogi
ketiban gada mami
nora wurung anggalepung
bobote gadaningwang
saleksa wong ewu kati
den atangguh aywa mundur ing ngayuda.
39. SANTUN GELARING PRANG
DURMA
1. Masang tangkis Jeng Sultan Kamidil Ngalam
 gada geng anibani
 sarwi senggak senggak
 Sang Prabu Saesalam
 oreg bumi kadya gonjing
 pandhola ngambak
 surak gumuruh atri.
2. Rosanira panggadane Saesalam
 kuwate kang nadhahi
 awetu dahana
 mubal akantar kantar
 geger anibani baris
 wong Jaminambar
 samya muji ing gusti.
3. Panggadane angoregaken bantala
 sapa kelar nadhahi
 ratune wong wetan
 pasthi rata lan tala
 wau ta ingkang ajurit
 tibaning gada
 kuwata kang nadhahi.
4. Turangga pun Askardwijan kawratan
 suku tumanceb siti
 sadhekung amblesnya
 anjrit sarwi lumumpat
 sirna dahana kaeksi
 mubeng mendhapan
 eram kang aningali.
5. Iya tuhu kuwat ratune wong wetan
sigra denya ngayati
heh si Saesalam
lah sira den prayitna
sun males masanga tangkis
Usamadiman
pinuter liwat luwih.
6. Dyan ginada ing Sultan Kamidil Ngalam
kadya gelap sakethi
rosaning panggada
mubal wetu dahana
wong wetan surakira tri
turangganira
Sri Robbussamawati.
7. Pan sadhekung sukune tumanceb tala
gumeter Sri bupati
bebalunge obah
kang rong atus sawidak
kudane lajeng ngemasi
tiba kajengkang
Sri Robbussamawati.
8. Kadya guntur surake mungsuh lan rowang
kang aprang oleh sisih
sektine kewala
ageng luhure beda
anglir singa mungsuh hesthi
Sultan Kuparman
singa Saesalam hesthi.
9. Gya anarik pedhang majeng Saesalam
krura angkar wengis
laraping kang pedhang
lir kilating baskara
kadya anggempurna wukir
sewu sakal
Sang Robbussamawati.
10. Sigra tedhak Jeng Sultan Kamidil Ngalam
neng ngarsane turanggi
angling Saesalam
heh iki patinira
ing pedhangingwang
sapa kang kelar madhahi
ing pedhangingwang
pamunahing sabumi.
11. Sigra tangkis Jeng Sultan Kamidil Ngalam
amung lawan cemethi
kang saking Ngajerak
pusaka Jeng Suleman
pedhange lumarap nibani
wong agung sigra
anabet ing cemethi.
12. Pedhang sumyur kari ulune kewala
Dipati Gurtiweni
prapteng wurinira
Sultan Kamidil Ngalam
wau Robbussamawati
nyawatken sigra
mring Sang Surayengbumi.
13. Wus katangkis ing cemethi kapalesat
tibane pan ingambil
marang sang dipatya
gumujeng duk tumingal
ri Sang Saesalam aji
Heh Umarmaya
kaya kere nggalithis.
14. Pepantesmu amupu ing bebujadan
satriya anjeginggis
ngalap rerusakan
mung aji pitung yuta
Adipati Guritwesi
lon saurira
yen ora sun rawati.
15. Sayektine dadi donya siya siya
tan arus tur mubadir
kagunganing raja
ya pantes kinurmatan
Saesalam asru angling
heh padu apa
si kere liwat cedhis.
16. nyandhak bate bate prabu Saesalam
inguncalaken aglis
enya tampanana
kere wetan den enggal
iki bate bate mami
pan patang bara
ajine malah luwih.
17. Umarmaya anampeni lenggak lenggak
sarwi ngidung perasi
ratu Jaminambar
eman ngaku Hyang Suksma
belaba kepati pati
duwea iman
dadi ratuning wali.
18. Tan kumedhap mbuwang donya patang bara
mangkana kang ajurit
asalin gegaman
dangu


text:
Karangjati utawa Karang Jati teyeng ngrujuk ming:
Kecamatan nang Indonesia
 Karangjati, Ngawi
Kelurahan/desa nang Indonesia
Jawa Tengah
 Karangjati, Bergas, Semarang
 Karangjati, Blora, Blora
 Karangjati, Kalijambe, Sragen
 Karangjati, Kemranjen, Banyumas
 Karangjati, Sampang, Cilacap
 Karangjati, Susukan, Banjarnegara
 Karangjati, Tarub, Tegal
 Karangjati, Wiradesa, Pekalongan
 Karangjati, Wonosegoro, Boyolali
Jawa Timur
 Karangjati, Karangjati, Ngawi
 Karangjati, Lumbang, Pasuruan
 Karang Jati, Pandaan, Pasuruan
Kalimantan Timur
 Karang Jati, Balikpapan Tengah, Balikpapan
Deleng uga
 Jati (disambiguasi)


rusak, ora emas apa selaka, ora. 19Sing dienggo mbayar ya getihé Gusti Yésus, sing gedé ajiné. Awit Gusti Yésus dikurbanké marang Gusti Allah, kaya wedus sing ora ènèng tyiriné blas. 20Sakdurungé jagat digawé, Gusti Allah wis milih Gusti Yésus Kristus, sing bakal dadi kurban kanggo nebus dosané manungsa. Nanging ngentèni jaman entèk-entèkan iki, jamané awaké déwé, Gusti Allah ngongkon Gusti Yésus Kristus medun nang jagat kéné nekakké keslametan kanggo awaké déwé. 21Saiki awaké déwé bisa pretyaya marang Gusti Allah, jalaran Gusti Yésus Kristus wis nglakoni pati kanggo nebus dosané awaké déwé sak kabèhé. Nanging Gusti Allah wis nangèké Dèkné sangka pati lan Dèkné dikèki pangwasa ngungkuli sembarang, tujuané, supaya awaké déwé bisa pretyaya marang Gusti Allah lan bisa ngarep-arep nampa sak ènèngé kabetyikan sing wis dityawiské karo Gusti Allah kanggo ing tembé. 22Para sedulur, kowé pada temen manut marang pituturé Gusti Allah, mulané kowé ya pada nindakké urip sing resik, pedot sangka sak ènèngé piala. Kuwi jalarané kowé saiki pada bisa trésna ing lair-batin marang sedulur-sedulur tunggal pretyaya, mulané ya pada mempenga terus enggonmu pada nrésnani sakpada-pada, nanging nganggo katrésnan sing luwih jeru. 23Awit ngertia para sedulur, kowé saiki wis dadi wong anyar, kalairké menèh, ora sangka bapa manungsa sing kudu mati, ora, nanging sangka tembungé Gusti Allah sing urip lan langgeng. 24Kuwi pantyèn wis tyotyok karo sing ketulis nang Kitab sing uniné ngéné: "Kabèh manungsa kuwi kaya suket lan gagah-gedéné namung kaya kembang. Suketé dadi garing lan kembangé gogrok, nanging tembungé Gusti Allah tetep terus slawas-lawasé." 25Ya tembungé Gusti Allah iki sing digelarké marang kowé ing kabar kabungahan.


text:
Gumawang iku désa ing Kacamatan Kuwarasan, Kabupatèn Kebumèn, Provinsi Jawa Tengah, Indonésia.
Uga delengen
 Kuwarasan, Kebumèn
 Kabupatèn Kebumèn
Pranala njaba
 Situs web resmi Kabupaten Kebumen


text: gambare setan iku sopo yo?...


Demi Moore
Demi Moore (lair 11 November 1962; umur 51 taun, jeneng asline Demi Gene Guynes) yakuwi aktris Amerika Serikat, Kariré ora namung dadi aktris, uga dadi bintang model lan produser film.[1] Debut aktingé diawali nalika dheweké main akting dadi Rock Temptress ning film IT'S NOT A RUMOR taun 1980, lan perané nalika dadi Molly Jensen ning film kang judulé GHOST kang diputer taun 1990, pangalaman ning film iki dadi pangalaman kang melegenda kanggo dhewekié.[1]
Moore kuwi bebrayanan karo aktor enom kang jenengé Ashton Kutcher kang anduweni umur luwih enom 16 taun saka dheweké.[1] Bebrayanan karo Aston Kuther iki parkawinané kang kaping telu, sawisé bebrayanan karo aktor Bruce Willis lan musisi rock Freddy Moore, kanthi cara cerai.[1] Moore lan Kutcher kanthi saiki durung anduweni anak, ananging saka parkawinané karo Willis, dheweké anduweni anak wadon telu.[1]
Ning umuré kaping 48 taun, Moore anggawe film kang judulé, MAGIC MIKE.[2] Film iki digarap bareng karo Steven Soderbergh.Kanca kang dadi tokoh utama ning fil iki yaiku Alex Pettyfer kang umuré esih enom.[2] Carita saka film iki diangkat saka kisah uripé Channing Tatum sadurungé dadi aktor Hollywood.[2] Miturut kisah kang ana, film kasebut caritané babagan Channing, kang bakal diperanaké dening Alex Pettyfer.[2] Channing kang tau dadi penari bugil sadhurungé dadi aktor ning Hollywood.[2]


text:
Bantahipun Rêsi Padya kalihan Mintaraga | indonesiawayang.com
Rêsi Padya ngakên yèn pandhita ingkang tapa sasênênging manah. Pratelanipun makatên wau nyêmoni dhatêng Sang Mintaraga, dene tiyang tapa patapanipun rinarêngga sarwa asri, sarta kadekekan dêdamêl sarwa gumêlar, punika tapanipun tiyang punapa. Sang Mintaraga inggih botên kêkilapan dhatêng pasêmon wau, nanging botên patos kagalih, amargi ewanipun ingkang rawuh punika kamanah amung tumrap ing lair, dèrèng dumugi ing kajatèn. Rêsi Padya nglajêngakên pratelanipun, saking anjajah wana tuwin ardi, lajêng sumêrêp teja manthêr, dipun purugi tejaning guwa Endrakila punika, icaling teja wontên manungsa ingkang tapa salêbêting guwa.
Pangandikanipun Rêsi Padya:
"Inggih punika pun adhi, mênggahing sêdya badhe anggayuh punapa, sarta pun adhi punika jumênêng punapa."
Sang Mintaraga sampun priksa yèn badhe dipun ayoni dhatêng ingkang rawuh, lajêng mangsuli pitakèn wau, sarana kerasing basa sasmita, têmbungipun Sang Mintaraga:
"Ingkang winênangakên mangun tapa punika nama pandhita, tumamaning tapa dados wicaksana."
Rêsi Padya gumujêng latah. Wangsulanipun:
"Bab punika wêrit sangêt, sarta botên gampil pun adhi mangsuli ingkang kados makatên, dados têgêsipun: pun adhi punika ngakên pandhita ingkang wicaksana, rak inggih makatên ta, suwawi inggih makatên punapa botên adhi, sampun kumbi lho."
Rêsi Padya gumujêng malih.
Sang Mintaraga wicantên, wêdaling swantên sakalangkung ulêm:
"Kula amung nyumanggakakên, langkung-langkung ingkang mastani."
Rêsi Padya nêmaha nandukakên têmbungipun diksura:
"Lah dalah, pun adhi saya andaluya, punapaa yèn pun adhi ngakên pandhita ingkang wicaksana, têka mawi angrêngga guwa, sarta samêkta sanjata, punapa pandhita badhe ngraman, utawi pandhita aling-aling ulah kawibawan wontên ing donya, ingkang makatên wau mêsthi sasaripun, pratingkahipun adhi punika pandhita cara pundi, dene pandhita tansah apêpaès sabên dintên, yèn makatên pun adhi kenging kula wastani pandhita pulasan."
Anggènipun nguwus-uwus Rêsi Padya makatên wau, supados Sang Mintaraga mêdala kanêpsonipun, nanging ingkang dèn uwus-uwus botên môntra-môntra rêngu, pasêmonipun malah mèntèr kados dilah, jênjêm tajêm tur jatmika. Sang Mintaraga wicantên:
"Prakawis kalairan punika botên dados wosing parlu, ugêripun wontên lênging tekad, manawi manungsa sampun sagêd anjumbuhakên awon saening kadonyan, saèstu sampun mêngku ing prana pranawa."
Rêsi Padya gumrêbêg panggalihipun,
"E e toblas, toblas, wong iki ngakokake ati, samangke andika botên kenging mingkuh, yèn dhasar waskitha yêktos, lah ingkang kula gêgêm punika punapa. Yèn andika botên sagêd ambatang saèstu sinurak ing jagad, nglêmpara namaning pandhita, jugar namaning ajar."
Sang Mintaraga matur:
"Ingatasipun bêbantahan botên wontên awonipun, wangsul karsanipun sang rêsi punika nama dadar-dadaran, punapa botên kalêbêt ambuka kêkêran ingkang winados."
Rêsi Padya mangsuli:
"E botên, inggih punika ingkang utami kangge tôndha saksi, yèn dhasar andika pandhita ingkang waskitha ing budi, amêsthi sagêd ambatang ingkang kula gêgêm punika: punapa, suwawi cêplos andika wastani lêganing manah kula."
Sang Mintaraga matur ngrêrêpa:
"Prakawis punika bok inggih kasigêg samantên kemawon."
Rêsi Padya mêksa, Sang Mintaraga kapurih ambatang, sampun botên kenging mingkuh. Sang Mintaraga matur:
"Manawi makatên karsanipun sang rêsi inggih nuwun-nuwun. Mugi lêpata sêsikuning jawata, tinêbihna ing tulah-sarik, manawi botên lêpat panawang kula, ingkang kagêgêm sang rêsi punika uwos. Inggih punapa botên, môngga kabikaka."
Rêsi Padya eram sangêt, dene Sang Mintaraga waskitha, lajêng ngandika:
"Inggih lêrês uwos, mênggahing uwos punika andika wardèni suraosipun kadospundi."
"Uwos punika saking panglaras kula anggadhahi suraos: mêngku bêbakuning parlu, awit sadaya daya ingkang kaudi amung wosipun. Inggih makatên punapa botên saking karsanipun sang rêsi."
Rêsi Padya ngandika malih:
"Inggih lêrês makatên. Mênggah cacahing uwos ingkang kula gêgêm punika, andika wastani wontên sapintên, sarta anggadhahi suraos kadospundi."
"Manawi botên kalintu pangetang kula, cacahipun wontên sapta wêwijangan. Sapta, têgêsipun: pitu. Wêwijangan, têgêsipun: êlas. Dados wontên pitung êlas, inggih makatên punapa botên."
Rêsi Padya ngungun lajêng ngandika:
"Inggih lêrês pitung êlas, mênggah uwos pitung êlas wau dunung sarta suraosipun kadospundi, suwawi kapratelakna."
"Inggih, manawi condhong kalihan cipta riptanipun sang rêsi, uwos pitung êlas wau dunungipun wontên ing dintên pitu, 1. Raditya, 2. Soma, 3. Anggara, 4. Buda, 5. Wrahaspati, 6. Sukra, 7. Tumpak. Dene suraosipun dintên pêpitu wau dados têtêngêring pèngêtan môngsa, awit sadaya prakawis katitik saking têranging panêngêran, witipun têrang saking soroting baskara, inggih makatên punapa botên."
Rêsi Padya gèdhèg-gèdhèg sarwi ngandika:
"Inggih makatên. Uwos pitung êlas kula bucal ingkang saêlas kantun pintên, dunung sarta suraosipun kadospundi."
"Uwos pitung êlas kabucal ingkang saêlas kantun sad


Paypal Casino UK – simpenan, Play lan mbatalake Gampang
There are very few online mobile casinos that offer the same benefits as ones with PayPal casino layanan. PayPal Casino UK ndadekake nglaras game saka casino mobile gampang, ngamanake, lan liyane diakses saka tau sadurunge. Malah gawe software mlumpat ing Papan kanggo desain apps casino ponsel sing kompatibel karo piranti beda – making on-the-go entertainment better than its ever been.
WATCH Tutorials Online ing Carane simpenan Kanthi Pocket Win kang PayPal Casino UK
Paypal Casino UK: menang Fitur!
Monggo ngadhepi iku, wong ora nggunakake layanan yen wis ana keuntungan. Kanthi PayPal Casino UK, duwe akun bisa
- Bebas nyimpen dana mbokmenawa nggunakake
- Priksa pembayaran casino online
- Gunakake dana PayPal Casino UK tuku Kripik sarang lan ndhuwur akun casino seluler
- Aplikasi kanggo kertu debit kanggo mbatalake dana saka ATM kang tembung-sudhut!
seneng mFortune kang 10% Bonus ing Celengan PayPal!
iki cepet, effective and secure online payment system is another reason why PayPal Casino UK is so popular. Tambah ing nawakake bonus free, ganjaran kanggo anggota anyar, promosi apik tenan, uga hadiah gedhe, lan iku gampang kanggo ndeleng apa casinos iki nglakoni uga kanggo loro house lan uga pemain!
Fitur PayPal Casino UK & Wuku Terus Ing Tabel!!!
Slot simpenan Bonus ing Slotjar lan Nganti £ 200 pisanan ...Dolan maring Kene
TopSlotSite kang Mentas Dibukak Mobile Casino Bonus. Miturut ...Dolan maring Kene
Strictly Mobile Slots Casino UK – A Live Online...Dolan maring Kene
Enjoy Free £505 Top Casino Slot Game Bonus at Coinfalls...Dolan maring Kene
Cool Casino Gaming – Your Top Slots Bonus Site A Cool...Dolan maring Kene
Play Macem Mobile Slot No Deposit Bonus & Njaluk £ 5 ...Dolan maring Kene
£200 Cash Bonuses – Awesome Benefits of Playing...Dolan maring Kene
Join Kirim Casino: UK kang NEW Mobile Online Slot, &...Dolan maring Kene
mFortune siji saka Casinos Paling Unik Mobile UK! Miturut ...Dolan maring Kene
Salah BEST Camping PayPal Casino lan fitur saka PayPal Casino UK iku konsumen (pemain) lan vendor (kasino mobile) bisa sesambungan (simpenan lan mbatalake dana) karo saben liyane tanpa wong tengah (bank-bank). Kanthi cara iki, Fees transaksi sing katahan ing minimal, ora ana wektu Processing dhowo, and clear transparency is further proof of their trustworthiness.
Padha ngomong sampeyan bisa tansah ngadili respectability wong dening perusahaan kang / dheweke tansah. Kang padha bisa ngandika saka loro institusi financial lan kasino mobile. PayPal Casino UK disawijèkaké déning eBay taun ago, salah siji saka sistem pembayaran preferred online Amazon.co.uk kang, lan digunakake dening yuta pelanggan lan bisnis. Yen sing ora tandha saka respectability banjur apa?
Swara 20 Beda Slot Mobile Game Kanthi BIG Digdaya ing Winneroo PayPal Casino UK!
Privasi lan keamanan fitur ing PayPal Casino UK hard kanggo ngalahake! Ora mung aja padha nggunakake kode enkripsi paling apik kanggo nyimpen informasi sensitif aman, nanging uga mesthekake yen kabeh transaksi iku gampang dipirsani. kabar Email sing dikirim kanggo saben simpenan utawa mundur total, kang ndadekake tetep akun mbuwang akeh luwih gampang kanggo ngontrol. Lan yen sing ora cukup, dana PayPal bisa gampang diowahi menyang duit beda – tanpa mbayar Fees Komisi massive – kanggo ngaktifake pemain kanggo seneng game favorit lan ngakses dhuwit amba menang saka ngendi lagi!
Yen sampeyan wis diputer karo situs PayPal Casino UK, sampeyan wis ngerti carane sing gampang lan nyenengake iku. Yen sampeyan lagi anyar kanggo game, sampeyan bakal rauh ndeleng dhewe. Njupuk wektu kanggo mriksa metu nawakake bonus free beda, muter babak sawetara saka free Roulette, Slot Mobile, utawa blackjack lan ndeleng kang gedhe-gedhe sing kaya paling. Nalika sampeyan lagi siap, ndhaptar akun PayPal, nggawe simpenan PayPal kawitan, lan sing paling Jahwéh, SENENG-SENENG!


Wong Silesia
Nganti saiki ana sawetara débat sing ndiskusèkaké menawa wong Silesia iku etnis sing séjé utawa ora. Amerga ing sejarah modèrn wong-wong Silesia kerep dipeksa ngaku wong Jerman utawa Polandia. Senadyan mengkono, luwih saka 817.000[1] jiwa wong Silesia ing Polandia ngaku ètnis Silesia lan amerga iku ndadèkaké kelompok ini sukubangsa minoritas sing gedhé dhéwé, sasandhingané sukubangsa Jerman ing Polandia. Saliyané iku ing Republik Céko ana luwih saka 12.231 jiwa sing ngaku sukubangsa Silesia nalika cacah jiwa ing taun 2011.
referensi[sunting | Owah sumber]
- Narodowy Spis Powszechny Ludności i Mieszkań 2011. Raport z wyników - Central Statistical Office of Poland


Iki gambar Kutha Nilai ing US31 South cedhak karo omahku ing Greenwood. Elingi penggalian drab ... ora ana windows, warna sing elek, kabeh bata beton… ora apik banget. Aku njaluk ngapura amarga gambar-gambar kasebut ora ana ing telpon.
Yaiku, nganti Ashley's Furniture pindhah ing dalan. Papan sing apik banget - biyen toko olahraga. Ashley duwe rega sing larang regane lan toko iku apik tenan ... kalebu konsol Playstation kanggo bocah-bocah, TV proyeksi gedhe sing bisa dimainake bojo ... lan uga bar cemilan kanthi cookie lan kopi gratis.
Dadi apa sing kudu ditindakake Value City? Ya, dheweke miwiti ngethok pojok toko lan ngrancang maneh kanthi windows sing wiyar kanggo ndeleng barang ing njero.
Banjur dheweke nggawe manawa sawetara jendhela kasebut ngadhepi Ashley:
Nanging Piece de resistensi? Oui Dheweke sejatine adol lahan ing parkiran sing ana gedhong anyar, sing pancen mblokir tampilan Ashley saka dalan gedhe.
Wah Saiki perang ritel! Aku kira dheweke ora guyon nalika ngucapake "Lokasi, Lokasi, Lokasi!". Ngomong-ngomong, aku Ashley bisa uga nulis sethithik kanthi tandha BESAR # 1. 🙂


Berpidato dalam bahasa Indonesia memiliki kerumitannya tersendiri. Terlebih jika Anda dituntut untuk berpidato dalam bahasa tradisional. Tentu lebih rumit lagi. tapi jangan khawatir, sebab ada banyak naskah pidato dalam bahasa jawa yang bisa Anda jadikan sumber inspirasi untuk menulis pidato Anda. Berikut beberapa manuskrip pidato dalam bahasa jawa yang kami rangkum dari berbagai sumber. Tema yang diangkat pun sangat beragam. Mulai dari pidato bahasa Jawa dengan tema perpisahan hingga pidato bahasa jawa dengan tema Hari Kartini. Simak uraian berikut ini.
Pidato Bahasa Jawa Dengan Tema Perpisahan
Assalamu'alaikum wr. wb
Ingkang kinurmatan Bapak Kepala Sekolah ugi Bapak - Ibu Guru ingkang satuhu luhuring budi lan rencang - rencang kelas 9 ingkang kula tresnani.
Monggo kito sedaya ngaturaken puji syukur dhumateng Gusti ingkang maha Agung ingkang sampun maringaken sedoyo nikmat lan kewarasan dateng kito sedoyo dumugi sakmeniko kito sedaya saged kempal wonten ing adicara perpisahan sak manika.
Kula, wakil saking rencang - rencang kelas 9 ngaturaken maturnuwun ingkang sak ageng-agengipun kagem Bapak / Ibu Guru ingkang sampun mbulawantah kulo lan sak konco-konco dateng pawiyatan menika ingkang dangunipun tigang warsa.
Mboten keraos kolo lan rencang sebrayat sampun ngelampahi ngangsu kawruh wonten ing pawiyatan mriki. Wonten ing adicara menika, kulo kiyambak tuhu rencang - rencang nyuwun agenging pangapunten sangking Bapak / Ibu guru amargi wonten ing tigang warso ngangsu kawruh wonten pawiyatan mriki kulo lan sak rencang mebo menawi gadhah kalepatan ingkang dipun sengojo lan mboten disengojo. Mugi - mugi Bapak / Ibu guru kerso ngapuntenaken sedoyo kelepatan kulo lan rencang - rencang.
Satuhunipun kulo lan sak konco awrat sanget badhe nilaraken pawiyatan menika amargi sedoyo ingkang wonten dateng mriko sampun kados sederek lan kaluargo. Namung amargi kulo lan rencang - rencang kedah nglanjutaken ngangsu kawruh wonten ing pawiyatan ingkang luwih inggil, kulo lan rencang - rencang kedah saget dening ikhlas nilaraken pawiyatan menika.
Kadosipun sampun cekap anggenipun kulo matur. Bilih menawi wonten kalepatan kulo nyuwun agenging pangapunten.
Wasslamu'alaikum wr. wb
Pidato Bahasa Jawa Dengan Tema Hari Kartini
Bapak Kepala sekolah ingkang kinurmatan.
Bapak, Ibu Guru ingkang satuhu luhuring budi.
Para kanca, siswa-siswi ingkang kula tresnani.
Sumangga langkung rumiyin sami ngaturaken syukur dhu-mateng Gusti Mahakwasa ingkang kepareng paring rahmat lan hidayahipun. Kita sadaya taksih saged kempal manunggal kanthi tentrem, bagas, waras, kebak ing kabagyan salebetipun pahargyan pengetan dinten Kartini samang-ke punika.
Pangetan dinten Kartini wigatos sanget tumrap kula panjenengan sadaya. R.A. Kartini pindhanipun sekar ingkang tansah mbabar angambar ganda arum ing bangsa Indonesia. Panjenenganipun punika pangarsa tumrap wanita ingkang karyanipun mligi kangge majengipun wanita wiwit duk rikala bangsa Indonesia taksih dipuncengkerem dening bangsa penjajah.
Labuh lebetipun R.A. Kartini saestu luhur sanget tumrap kaum wanita. Langkung-langkung ing wekdal sapunika ingkang taksih kedah meres penggalih kangge majengipun bangsa. Panyengkuyungipun para wanita boten saged dipunremehaken, malah kepara langkung bobotipun tumrap pembangunan majengipun bangsa punika.
Pancen sampun dipundokrataken para wanita saha limrah nggadahi raos ingkang kalangkung alus. Sanadyan makaten geget ing manah tansah makantar pindha waja ngudi kautaman. Sadaya punika inggih awit saking pangaribawanipun lelabetanipun Ibu Kartini ingkang sampun tumanem ngrembaka ing mahanipun wanita Indonesia.
Sampun cetha ing panggesangipun bangsa kathah wanita ingkang saged kiprah kadi dene para priya ing babagan warna-warni. Ingkang makaten punika saestu saged damel mongkoging manah.
Kanti makaten punika sumangga kadang-kadang putri sami saged nglajengaken gegayuhan tuwin lelabetanipun Ibu Kartini ingkang luhur punika. Ingkang boten kenging dipunlirwakaken inggih punika tansah ngudi jatidhirinipun putri Indonesia. Putri Indonesia ingkang prasaja, mrantasi sadhengah karya.Semanten saha makaten atur kula. Mugi sami kepareng maringi pangapunten tumrap sadaya kekirangan lan kelepatan kula.
Pidato Bahasa Jawa Dengan Kromo Inggil
Ass. Wr.wb.
Kulo aturaken matur suwun kagem Ibu Ummu semono ugi kagem Saderek-saderek sedanten ingkang sudi nyisih aken wedalipun ngrawuhi pidato meniko.
Saderek-saderek sedanten……..
Minurut pengamatan kalian kulo raosaken akhir-akhir meniko kathah wargo ingkang kirang menghargai negeri nasionalipun inggih puniko negeri "tercinta" Indonesia. Hal meniko sanget ngrisauaken yen diterus-terusaken saget dados masalah ingkang serius……..
Saderek-saderek, kawulo mudho sedanten……..
Wonten jaman sakniki sampun kathah "pengikisan" kebangsaan nasionalisme! Meniko disebabaken kathah kawulo mudho ingkang ngelalekaken jatidirinipun dados wargo Indonesia sebabipun poro kawulo mudho luwih condong marang pergaulan utawi budoyo-budoyo Barat ingkang ndugi saking media cetak, elektronik, ingkang rupo: acara-acara televisi, majalah, surat kabar, utawi kathah wargo luwih seneng mundhut produk-produk luar negeri disebabaken regoipun luwih mirah lan kualitasipun luwih sae……..
Saderek-saderek sebongso lan setanah air……….
Masalah-masalah meniko saget diicalaken lan saget mbangsulaken raos cinta tanah air negeri "tercinta" Indonesia meniko kalian salah sawijine coro inggih puniko mundhut barang-barang produksi Indonesia, menghormati jasanipun poro Pahlawan lan poro Pejuang, tindak dhateng Museum-museum Nasional utawi monumen-monumen perjuangan
Kulo raos meniko ingkang saget kulo sampekaken……. mugi- mugi saget ndhatengaken perubahan lan saget mbangsulaken utawi nguataken roso Nasionalisme kito sedanten.
Matur suwun kulo sampekaken………
Wassalamu'alaikum Wr. Wb.
Pidato Bahasa Jawa Tema Isra Mi'


SilkAir
SilkAir yaiku anak perusahaan teka Singapore Airlines lan arupi maskapai penerbangan sing berbasis ing Singapura. SilkAir miber saka Singapura marang tujuan-tujuan "eksotis" ing Asia Tenggara, India lan Republik Rakyat Cina.
Sajarah[sunting | sunting sumber]
SilkAir mulane kui perusahaan penerbangan charter regional sing nduweni jeneng Tradewinds Charters ing taun 1976, migunaake pesawat-pesawat sing akehe disewa saka Singapore Airlines. Jasa penerbangan nduweni jadwal mulai kakenal saat mulai menyewa pesawat jenis McDonnell Douglas MD-87. Sawijining perubahan strategi pemasaran sing gedhe sing dilakuake ing taun 1991 ngubah jenenge dadi kaya sing digunake saiki, lan ngikuti panggunaan 6 pesawat Boeing 737-300 anyar sing diawali setaun sedurunge. Ing pertengahan 1990-an lan SilkAir mulai migunaake Airbus A310-200.
Armada[sunting | sunting sumber]
SilkAir nduweni salah sawujine armada anyar ing Asia Tenggara. yaiku :
- Airbus A320-200 (11 aircrafts - 9V-SLB hingga 9V-SLL)
- Airbus A319-100 (8 aircrafts - 9V-SBA hingga 9V-SBH)
Data kode[sunting | sunting sumber]
Tujuan[sunting | sunting sumber]
Menika tujuan penerbangan SilkAir (data tanggal 14 Juni 2010):
[sunting | sunting sumber]
Delengen uga[sunting | sunting sumber]
Pranala njaba[sunting | sunting sumber]
- (en) Situs resmi


SmackDown minggu iki ndeleng Seth Rollins entuk momentum kanthi menang pertandingan papat arah sing fatal karo kanca Dhuwit ing peserta pertandingan andha Bank ing acara utama. Banjur disusul karo Seth Rollins munggah ing undhak-undhakan lan mbukak tas tangan MITB kanggo nutup acara kasebut.
Penggemar percaya manawa saka sawetara peserta sing ora bisa diprediksi, Seth Rollins sing bisa dadi Pak Dhuwit ing Bank kaping pindho ing karir dina Minggu iki. Sanajan mung prediksi, bisa uga ramalan. Seth Rollins bisa entuk kontrak ing acara kasebut ing upaya kanggo miwiti persaingan kanthi resmi karo Edge, sing wis dadi rencana kanggo SummerSlam sawetara wektu.
Bebarengan karo Roman Reigns vs John Cena kanggo SummerSlam, WWE ngrencanakake nambah sisi SmackDown kanthi match utama liyane. Source ujar manawa ide iki yaiku kanggo pertandingan pertama Seth Rollins vs Edge.
- WrestleVotes (@WrestleVotes) 21 Juni 2021
Konsep MITB bisa digunakake paling apik nalika tas kerja menang dening superstar tumit (pamrentahan awal Seth Rollins karo tas cilik minangka conto sing apik). Kanthi Seth Rollins dadi siji saka loro tumit ing pertandingan kasebut karo John Morrison, bisa uga buku WWE Seth Rollins menang maneh tas kasebut.
Kapan Seth Rollins menang Dhuwit ing tas cilik Bank?
Seth Rollins sawise dadi Pak Dhuwit ing Bank
Seth Rollins menang Dhuwit kaping pisanan ing pertandingan tangga Bank ing edisi 2014 saka pay-per-view sing nyumurupi dheweke ngalahake Kofi Kingston, Jack Swagger, Rob Van Dam, Dolph Ziggler lan Dean Ambrose. Nanging, kamenangan kasebut ora menang, amarga ana gangguan penting saka Kane sing ngalangi Dean Ambrose supaya menang tas tangan lan ngirit dina kanggo Seth Rollins.
Seth Rollins wis ngiyanati Shield kanthi gabung karo Otoritas sawetara minggu sadurunge acara kasebut, lan menang Dhuwit ing tas kerja Bank mbantu Seth Rollins dadi megastar saiki.
Sasampunipun nyekel tas tangan suwene 273 dina, Seth Rollins menehi kontrak ing acara utama WrestleMania 31, ngalahake Roman Reigns lan Brock Lesnar kanggo menang Kejuaraan Kelas Berat Dunia WWE kaping pisanan ing karir.
Dhuwit kas, sing misuwur diarani 'Heist of the Century' dening Michael Cole, nggawe Seth Rollins dadi wong pisanan lan siji-sijine (durung) sing duwe kas kontrak ing WrestleMania.
Apa sampeyan mikir manawa Seth Rollins pungkasane bakal dadi Dhuwit Pak 2 kali ing Bank? Suarake pendapat sampeyan ing bagean komentar ing ngisor iki!


ipun rukun.
Anuju satunggiling dintên Danu wicantên dhatêng adhinipun, niyat badhe ngapusi sang prabu, cara-caranipun ugi kacariyosakên sadaya. Dani angrujuki.
Enjangipun lajêng sowan sang nata, malêbêtipun dhatêng kadhaton anyarêngi para sudagar ingkang sami ngladosakên pangagêman.
Danu Dani kadangu prêlunipun sowan. Danu munjuk yèn sagêd nênun badhe agêman ingkang adi aèng, sarta munjuk yèn kathah para nata ingkang sami dhawuh nênunakên pangagêman. Panggalihipun sang prabu kèlu, lajêng kadhawuhan anênunakên, sarta kaparingan badhenipun jêne kalih katos lan bênang sutra. Tiyang kêkalih kalilan mundur.
Danu lan Dani bingah manahipun. Dumugi ing griya lajêng sami ropyan-ropyan, andadosakên gumunipun tôngga têpalih.
Enjangipun lajêng wiwit nênun wontên salêbêting kadhaton.
Sang prabu utusan para nayaka kadhawuhan anyatakakên. Sadumuginipun ing panggenan nênun, utusan gumun, dene ingkang dipun tênun botên katingal, pancèn sajatosipun namung apus-apusan. Nanging sarèhning para nayaka wau sami lumuh kawastanan tiyang bodho, mila lajêng nglairakên pangalêmipun. Juru tênun kêkalih mongkog manahipun, dene gêlaripun sagêd tumama. Para nayaka sami wangsul sowan sang nata.
Sang nata mirêng aturipun utusan karênan panggalihipun. Lajêng utusan malih para bupati. Pamanggihipun botên bèntên kados utusan ingkang kapisan.
Sapunika sang prabu karsa anyatakakên piyambak. Dene panggalihipun sang prabu ugi botên bèntên kados para utusan.
Sarêng anggènipun nênun sampun rampung, lajêng kadhawuhan anjarumi.
Anuju satunggiling dintên sang prabu têdhak pêpara, ngagêm-agêm agêman anggènipun yasa. Sarêng sampun samêkta, lajêng jêngkar, kadhèrèkakên para kawula agêng alit.
Wontên ing sauruting margi rame suwantênipun tiyang ningali sami angraosi sang prabu, dene namung ngagêm rasukan gondhil tuwin calana buntung. Sang prabu mirêng raosanipun para kawula, panggalih lingsêm. Nanging dipun tahan-tahanakên ngantos dumugi ing kadhaton. Sadumuginipun ing kadhaton juru apus sampun minggat.
[Grafik]
Ing nginggil punika cêkakanipun Sêrat: Kêtliwêng Barêng. Cariyosipun lucu tur nêngsêmakên.
Rêginipun kaandhapakên rumiyin f 0.25 sapunika ... f 0.10
Wêdalan - Bale Pustaka - Batawi Sèntrêm.
--- [0] ---
[Iklan]
--- [0] ---
Ôngka 82, Rê Pn, 18 Rêjêp Jimakir 1866, 16 Oktobêr 1935, Taun X
Kajawèn
[Iklan]
--- [0] ---
Ngatingalakên Luhuring Budi
Dhawuh pangandika dalêm: Adipati Sasradiningrat, putra santana sarta bocah ingsun kabèh, padha sêksènana, têtilarane ibu Ratu Kancana kang rupa barang panganggo rajakaputrèn, sarta pirantine wong lanang sapanunggalane kabèh, padha ingsun paringake dadi wajibe adhi mas Pangeran Adipati Purbaya.
Kang rupa barang rajakaputrèn sarta sapirantine wong wadon sapanunggalane kabèh, padha ingsun paringake dadi wajibe adhi ajêng Ratu Pambayun.
Kang rupa wang krêtas, mas, lan salaka, têmbaga sapanunggalane kabèh, kang rupa buku-buku layang-layang, kitab Kuran sapanunggalane kabèh, padha ingsun paro, kang saparo ingsun paringake dadi wajibe adhi mas Pangeran Adipati Purbaya, kang saparo ingsun paringake dadi wajibe adhi ajêng Ratu Pambayun.
Kang rupa sawah gêgadhuhan bumi desa ingsun lastarèkake dadi gêgadhuhane adhi mas Pangeran Adipati Purbaya.
Dhahare Ibu kang rupa uwang sabên sasi limangatus rupiyah putih ingsun lastarèkake ditampani adhi ajêng Ratu Pambayun. Anadene sambutane suwargi Ibu Ratu Kancana sapira petunge ingsun pundhut, ingsun kang bakal angêsahi saka uwang kagungan ingsun dhewe, kang diarani uwang kasab. Mangkono manèh sira undhangna, sadhengah wonge kang padha disanggêmi arêp diparingi ganjaran sapêpadhane dening suwargi Ibu Ratu Kancana, ingsun kang bakal angrupakake, nuli sira dhawuhna.
Unjukipun Kangjêng Radèn Adipati: Kawula nuwun sandika.
Sakèndêlipun pangandika dalêm punika, tiyang salêbêting kadhaton agêng alit jalêr èstri sami kapiluh, angondhok-ondhok sadaya, dene botên ngintên pisan-pisan manawi makatên kadadosanipun, ing wasana sami suka sokur sa[...] mêmuji kaluhuraning panggalih dalêm anggèning têtêp si[...] caksana andanardana.
Kacariyos dhawuh timbalan dalêm wau sampun sami kalampahan, sampeyan dalêm lajêng jêngkar kondur ngadhaton, para ingkang sami sumewa sadaya sami kalilan bibaran.
Ing wanci siyang sampeyan dalêm kaparêng lênggah ing mêthelan (sapunika langên katong), inggih punika padatanipun manawi lênggah padintênan, ingkang ngadhêp wontên ing ngarsa dalêm, kajawi para abdi dalêm urdênas tuwin palawija, rayi dalêm Kangjêng Pangeran Angabèi kalihan Kiyai Rônggasutrasna, lênggah dalêm wau anampèni pisowanipun para santana abdi kawula dalêm jalêr èstri ingkang sami rumaos tampi sêsanggêman saking suwargi Kangjêng Ratu Kancana badhe dipun paringi ganjaran, sami kadangu satunggal-satunggal kalayan kaparingan dhawuh makatên:
Aku kang rumôngsa kawajiban anglastarèkake sarta nêtêpi sêsanggêmane suwargi ibu, pangakumu disanggêmi arêp diparingi apa (munjuk miturut punapa pangakênipun) ing samêngko aku kang mujudi sarta maringake, yèn pangakumu iku têmên, tak paringi pangèstu, sêmpulur lan wuwuh-wuwuhe. Yèn ora têmên, kowe sumurupa, donya kang suci iku ana walate. Sasampunipun kaparingan dhawuh makatên, la


text:
Brenggolo kuwe salah siji desa nang Jatiroto, kabupaten Wonogiri, propinsi Jawa Tengah, Indonesia.
Referensi


text:
Nglungger kuwe salah siji desa nang Kradenan, kabupaten Blora, propinsi Jawa Tengah, Indonesia.
Referensi


text:
Bajingjawa (cara Indonésia: Bajingjowo) iku désa ing Kacamatan Sarang, Kabupatèn Rembang, Provinsi Jawa Tengah, Indonésia.
Uga delengen
 Sarang, Rembang
 Kabupatèn Rembang


text: Sak bejo2ne wong,tetep bejo wong kang eling lan waspodo


text:
Guangdong dipimpin pabrik > mimpin teluk dhuwur > Lampu banjir 500W Square IP65 RGB LED
China mimpin teluk dhuwur Lampu banjir 500W Square IP65 RGB LED eksportir
Sumber kanggo mimpin teluk dhuwur Lampu banjir 500W Square IP65 RGB LED manufaktur ing Guzhen Town, Zhongshan City, Provinsi Guangdong, China
Produsèn saka mimpin teluk dhuwur Lampu banjir 500W Square IP65 RGB LED saka Guzhen Town, Zhongshan City, Provinsi Guangdong, China
Produsèn saka mimpin teluk dhuwur Lampu banjir 500W Square IP65 RGB LED ing GuangDong China.
Tampil China GuangDong mimpin teluk dhuwur Lampu banjir 500W Square IP65 RGB LED manufaktur lan kadhaptar ing kene sumber dening cahya karnar.
Klompok iki kalebu: mimpin teluk dhuwur Lampu banjir 500W Square IP65 RGB LED
Sumber kanggo mimpin teluk dhuwur Lampu banjir 500W Square IP65 RGB LED
Produk kanggo mimpin teluk dhuwur Lampu banjir 500W Square IP65 RGB LED
China mimpin teluk dhuwur Lampu banjir 500W Square IP65 RGB LED wholesalers
ZhongShan mimpin teluk dhuwur Lampu banjir 500W Square IP65 RGB LED eksportir
ZhongShan mimpin teluk dhuwur Lampu banjir 500W Square IP65 RGB LED wholesalers
ZhongShan mimpin teluk dhuwur Lampu banjir 500W Square IP65 RGB LED pemasok, lampu LED, lampu LED & tabung, dioda, sistem lampu otomatis, pencahayaan LED, senter LED, pencahayaan liburan, downlight, lampu jalan, lampu langit-langit, lampu dinding, lampu taman, senter & , LED lampu banjir, LED lampu pannel, LED lampu strip lembut, LED lampu bawah, lampu langit-langit LED, lampu liontin LED, tabung neon LED, LED lampu bawah tanah, lampu LED
GuangDong mimpin teluk dhuwur Lampu banjir 500W Square IP65 RGB LED pemasok, lampu LED, lampu LED & tabung, dioda, sistem lampu otomatis, pencahayaan LED, senter LED, pencahayaan liburan, downlight, lampu jalan, lampu langit-langit, lampu dinding, lampu taman, senter & , LED lampu banjir, LED lampu pannel, LED lampu strip lembut, LED lampu bawah, lampu langit-langit LED, lampu liontin LED, tabung neon LED, LED lampu bawah tanah, lampu LED
Guzheng Town mimpin teluk dhuwur Lampu banjir 500W Square IP65 RGB LED pemasok, lampu LED, lampu LED & tabung, dioda, sistem lampu otomatis, pencahayaan LED, senter LED, pencahayaan liburan, downlight, lampu jalan, lampu langit-langit, lampu dinding, lampu taman, senter & , LED lampu banjir, LED lampu pannel, LED lampu strip lembut, LED lampu bawah, lampu langit-langit LED, lampu liontin LED, tabung neon LED, LED lampu bawah tanah, lampu LED


text:
ir kusuma,
gya budhal anitih joli.
46. Nenggih gantya kang winuwus,
kang aneng Suwelagiri,
sang Bagawan Wibisana,
Ngalengka sri narapati,
ing mangke karsa mandhita,
amangun Suwelagiri.
47. Binabat kang wreksa agung,
rineka angirip-irip,
rerengganing Maliawan,
pratapan sang Dasarati,
kang nganggit kapi Anala,
palwaga Kiskendha nagri.
48. Asri busananing gunung,
dhepoke sang maharesi,
pinarsada jijidharan,
paripurna pinarigi,
angungkang talaga dibya,
toyanya sumilak wening.
49. Binotrawi angunguwung,
 akik winengku cendhani,
 wignyane sang dwijawara,
 rengganing rararen alit,
 marik kayu apu pita,
 sapangandhap sapanginggiil.
50. Mengkap katrajang ing ranu,
 nglingkap kakape kaeksi,
 akik wungu kang kinarya,
 sinunduk sinungan sentil,
 pinuja kalawan cipta,
 wignyane sang mahayogi.
51. Angubengi toyanipun,
 ing dhepoke raren alit,
 wutahe pan tinalangan,
 akik dhadhu kang kinardi,
 ngandhap sinungan gupala,
 pinindha wanara Bali.
52. Jajar kalih gupala gung,
 pra samya akik ingukir,
 siji pinindha yaksendra,
 ajeng-ajengan alinggih,
 duk winulang pancasona,
 lawan sang wanara Bali.
53. Toya njog ing baunipun,
 amanggul kang talang akik,
 baune kiwa sadaya,
 dene bau kanan sarwi,
 sadasa kang dadya andha,
 malipir talang ing margi.
54. Tibaning toya sumawur,
 sumamburat maratani,
 kanan kering talagendah,
toyane datan lumaris,
luyane toya tinalang,
pan sadaya rinengga sri.
55. Papethatane mumuthut,
kembang-kembange ngubengi,
kayu anyang-angayangan
warana yom angayemi,
adas cara wus naratas,
katumbar ambabar pinggir.
56. Cabe cengkeh candhana rum,
papala kayu tegeri,
sari adas sida wayah,
manis kemukus masoyi,
kalembak lan kapulaga,
pucuk pacar amalilir.
57. Talanira lumut-lumut,
lamat-lamat tan alimit,
kala-kala kaliwatan,
yen sang wiku wira-wiri,
amilanglang kalangenan,
tan inggar sang maharesi.
58. Sinambungan roning sembung,
bolu kang balong balimbing,
ring kulon wunglon kinalan,
kalong kalung kolang kaling,
kali kikalen kalingan,
dhukut-dheket mulet teki.
59. Sesengkan pereng aparung,
parang rong miring kapering,
kakarangan arang-arang,
urung-urunge pringori,
asrang sinerang karangrang,
angrerewang urang garing.
60. Bayangan bayem ngrembuyung,
 bor duren aren kuweni,
 rawe-rawe ing rarawan,
 kararengwang tahu turi,
 karandhang lir ngandhang-ngandhang,
 kadhondhong rendheng asandhing.
61. Bengak-benguk nganguk-anguk,
 pecuk cangak nucuk cacing,
 kacancang ing anjang-anjang,
 jinunjung bajangan bajing,
 jala rang milu angarang,
 tinranggulang ing trenggiling.
62. Warak wuru ngawur-awur,
 kang ngaweri kiwir-kiwir,
 kuwur tawur nora tawar,
 salur silar ting saluwir,
 luwari loro kumelar,
 kumalasar analisir.
63. Anucuk kecaping pucung,
 kacaruk carang kacepit,
 cacap cucuke kacepat,
 suwak-suwek ngiwik-ngiwik,
 mangap kacangap srang-srangan,
 sinusung ing walang sangit.
64. Rame bremara marang rum,
 sumawar sekar saruni,
 suri wungu weh wewengan,
 tunjung bang kumambang timbing,
 kambang-kambang aneng tambang,
 kalingking kaya ngalingi.
65. Tarate oter kabentur,
 bentar kentir intir-intir,
 kentir ing toya antara,
Rara Moning Ngirim-irim,
kikiris riris karasan,
kadya raras tinon aris.
66. Wetan tangkile tumungkul,
nguleng kananga kemuning,
wali kedhep kedhap-kedhap,
anedheng kang randha kuning,
tinub ing simbar kababar,
kakajar kadya jajari.
67. Kidul kandel dhuwet dhuku,
jeruk jirak jambu lali,
jambe jajar bebanjaran,
enggone dhemping agamping,
roning suruh kadi sarah,
kumelar kelor ngalilir.
68. Kathah ta lamun winuwus,
renggane suwelagiri,
mangkana sang Wibisana,
sanget denira angantir,
suksmaning Bathara Rama,
weruha timbaling warih.
V. MASKUMAMBANG (69)
1. Marmanira sang pandhita mati ragi,
 duk sawiji dinia,
 winisik ing jawata di,
 sang wiku kinon manuksma.
2. Mring kang putra bisa warna sri bupati,
 supaya santosa,
 jejeg srutamaning nagri,
 widada salaminira.
3. Lestarine ing reh ri sang Dasarati,
 ywa kaselan cara,
 kang kaya nisthaning nagri,
 nistha kekembanging rusak.
4. Duk semana sang wiku lagya amuji,
 kang wadya raseksa,
 kyana Patih Wisapati,
 myang Tumenggung Wisabraja.
5. Lan Tumenggung Kalaranu ranireki,
 lan Kaladahana,
 lawan Ditya Wisabumi,
 samya nayaka Singgela.
6. Ngirit sagung raseksa wadya lit-alit,
 kehe limbang leksa,
 kang sumewa aneng wukir,
 ing ngarsa sang Wibisana.
7. Aris nabda sang wiku marang ki patih,
 heh patih wruhanta,
ingsun winisik dewa di,
kinen rumeksa aldaka.
8. Ing Mahendra aja na kang wani ngancik,
 ing mengko kinarsan,
 sinengker ing bathara di,
 marma patih wruhanira.
9. Sira ingsun pitaya dikaya iki,
 lan sakancanira,
 kabeh aja na kang kari,
 nggawaa kapraboning prang.
10. Mbokmanawa ana manungsa kang wani,
 munggah mring aldak-
 meksa tan kena pinenging,
 iku patih rampungana.
11. Nadyan sira mateni tan nemu serik,
 karsaning bathara,
 iku lakunira patih,
 poma aja sumambrana.
12. Tur sandika Kyana Patih Wisapati,
 sarwi amit nembah,
 pukulun sang mahayogi,
 kang abdi kalilan mangkat,
13. Anglampahi baris mring Mahendra wukir,
 amba lan sakanca,
 tan liyan ingkang kapundhi,
 pangestu sang dwijawara.
14. Lon ngandika sang Wiku Wibisana ji,
 iya patih sira,
 ingsun sangoni basuki,
 lan sakabeh kancanira.
15. Enggal mundur Kyana Patih Wisapati, lan wadya reksasa, samekta kaprabon jurit, budhal panganjuring wadya.
16. Anglur dulur amulur-alur ing margi, kang punggawa ditya, wus nambah tambah jeladri, kan anjog wukir Mahendra.
17. Wus adate reksasa lamun lumaris, tan bisa lon-lonan, marma gancang dennya prapti


text:
Wąsosz (Jerman ...) iku sawijining kutha ing Polen. Kutha iki sing ndunungi... jiwa.
Kutha ing Polen


text:
Waldjinah (lair ing Sala, 7 November 1945) iku penyanyi langgam Jawa karo kroncong sing suwarané apik. Waldjinah naté jawara I Bintang Radio Indonésia taun 1965. Album laguné sing kondhang ing antarané Jangkrik Genggong, Walang Kekek, Kacu Biru, Rujak Uleg lan Pamitan.
Pranala njaba
 Tembang Walang Kekek ing You Tube.com
 Tembang Rujak Uleg ing You Tube.com
Penyanyi Indonésia
Lair 1945


text:
Wewena Lor iku kecamatan ing Kabupatèn Sumba Kulon Propinsi Nusa Tenggara Wétan.
Kabupatèn Sumba Kulon
Kabupatèn Sumba Kulon


kang di§ Prayoginipun / dadi /. kêmbang lambe | Cêbolang iku mau | kang tinanya nauri aris | punika rencangira | Nurwitri rannipun | botên tumut Ki Cêbolang | sawêg pambêng kilap mangke (m)bokmanawi | sagêt mapag kewala ||
6. Rak ya kêna ta dhi arêp uning | Ni Suwadi (ng)glêgês lon turira | manawi namung warnine | botên awisan èstu | kilap bilih ayun udani | silitipun canthoka | kula botên tanggung | suka tuwin botênnira | mBokmas Dêmang ririh nyiwêl wêntis kering | labêt tyas sru susila ||
7. Nahên wau kang anèng pandhapi | Nurgirindra alon angandika | lagi têngah wêngi kiye | lan bangêt (ng)gonku ayun | wruh bacute sang Bayusiwi | (ng)gonne antuk nugraha | saking Dewa Timur | pra santri bae kang emprak | sira lawan endrasmara kang asingir | tutuge mau ika ||
8. endrasmara nyandhak trêbang aglis | wus pinangku ginalewang bawang | Randhanunut lalagone | sagahannya§ Prayoginipun / sênggakannya /. winuwus | êmpok pering tiba anjêngking | para santri kang emprak | cara Argakidul | amung sasuka-sukanya | nora turut lawan iramaning gêndhing | uyêl pan nora tata ||
9. Santri Arga kèndêl nulya ganti | ingkang emprak Pala Kartipala | alus turut pangemprake | kaliye ngêmut sumbu | talerongan brongotan api | bêbakaran priyawak | tênggok githokipun | suka kang sami umiyat | alok-alok suraknya mawanti-wanti | saking sangêting suka ||
10. Nahan ingkang (n)dumugèkkên singir | Ki Nurwitri lawan endrasmara | muhung kakalih kang nyêngkèng | sak plak suwara arum | anglir pathêt nyamplêng nêmnèki | mêrit mêthit araras | wilêt nganyut-anyut | hebat kang samya miyarsa | nglajêngakên sang Sena duk sinung uning | kaananing Pramana ||
--- 4 : 103 ---
11. Sirna iku iya kang pinanggih | uriping Suksma ingkang sanyata | kaliwatan upamane | lir rasaning kamumu | kang Pramana amratandhani | tuhu tunggal pinangka | jinatèn puniku | umatur sang Wrêkudara | inggih pundi warnane ingkang sayêkti | Dewa Ruci ngandika ||
12. Nora kêna yèn iku sira prih | lawan kaanan samata-mata | gampang angèl pirantine | Wrêkudara umatur | kula nyuwun pamêjang malih | inggih kêdah uninga | babarpisannipun | pun patik ngaturkên pêjah | ambancana anggèn-anggèn ingkang pasthi | sampun tuwas kangelan ||
13. Angandika alon Dewa Ruci | Wrêkudara sira nora kêna | yèn kudu wruh samêngkone | yêktine sira luluh | yèn ngantiya sira udani | yèn sira umêksa |§ Kirang sawanda, prayoginipun / yèn sirarsa umêksa /. na tatrapanipun | sirnakêna wujudira | iya lawan netranira iku kaki | supaya yèn tumêka ||
14. Iya marang kang sira-ulati | sayêktine kang dadya warana | wujud netranira dhèwè | iku pangkalan agung | Wrêkudara nêmbah nuwun sih | yèn kula kadugiya | tatrap kang puniku | iribe kadya punapa | warnaning Dat Dewa Ruci angling ririh | tan ana kang amimba ||
15. Nanging ana têrsandhane kaki | lamun krasa wujudira sirna | kari netra ati bae | nanging datan kadulu | bumi langit datan kaèksi | iku tandha yèn prapta | nugraha Hyang Agung | kaki lênyêpe kewala | jagad anyar kabèh tan ana nimbangi | warna kadya mangkana ||
16. Yèn wis luwar dènangati-ati | dènwaspada sajroning wardaya | benjing praptèng wasanane | poma kaki dènemut | panunggale kawula-Gusti | sahir kabir tan ana | wus dadi sawujud | tan ana (ng)gonne angalap | wujud iku ngalap kabèh wus kawingkis | yèku jatining tunggal ||
17. Nora beda wong sinau kaki | iya pati sajroning ngagêsang | lan yèn prapta wêkasane | sayêkti tunggal iku | tan prabeda tingalirèki | Wrêkudara anêmbah | nuwun sih pakulun | sasampêtana karasa | tyas sumringah madêg kasudiran amrih | marang alam kamuksan ||
--- 4 : 104 ---
18. Yèn makatên amba datan mijil | sampun eca nèng riki kewala | botên wontên sangsayane | tan niyat mangan turu | botên arip botên angêlih | botên ngrasa kangèlan | botên angrês linu | amung nikmat lan mupangat | Dewa Ruci lingira iku tan kêni | yèn nora lan antaka ||
19. Sangsaya sihira Dewa Ruci | marang sang kaswasih ing panêdha | lah iya dènawas bae | mring pamurunging laku | aja ana karêmirèki | dènbênêr tekadira | ing anggêpirèku | yèn wus kasikêp ing sira | aja muhung dènanggo marah yèn angling | yèku rèh pipingitan ||
20. Nora kêna yèn sira rasani | lan sasama-samaning manungsa | kang nora lan§ Prayoginipun / lwan /. nugrahane | yèn ana nêdya padu | angrasani rarasan iki | ya têka kalahana | aja kongsi banjur | aywa ngadêkkên sarira | ywa karakêt marang wisayaning ngurip | balik sikêpên uga ||
21. Kawisayan kang marang ing pati | dènkaasta pamanthêningpamanthênging. cipta | rupa ingkang sabênêre | sinêngkêr buwanèku | urip nora nana nguripi | datan antara mangsa | iya ananipun | pan wus ana ing sarira | tuhu tunggal sasana lawan sirèki | tan kêna pisahêna ||
22. Tan na wênèh sangkanira nguni | tunggal sangat matining bawana | pandulu pamiyarsane | wus anèng ing sirèku | pamirsane Suksma sayêkti | iya tan lawan karna | ing pandulunipun | iya tan kalawan netra | karnanira netranira kang kinardi | anane anèng sira ||
23. Laire Suksma anèng sirèki | atinira kang ana ing Suksma | iya mangkene tatrape | kadya wrêksa tinunu | ananing kang kukusing agni | sarta kalawan wrêksa | lir toya lan alun | kadya menyak anèng powan | raganira ing rèh mobah lawan mosik | iya sarta nugraha ||
24. Yèn wruh pamore


text:
Banjareja (cara Indonésia: Banjarejo) iku désa ing Kacamatan Puring, Kabupatèn Kebumèn, Provinsi Jawa Tengah, Indonésia.
Uga delengen
 Puring, Kebumèn
 Kabupatèn Kebumèn
Pranala njaba
 Situs web resmi Kabupatèn Kebumen


text: Pemasaran gerilya iku taktik liya sing menarik lan kuat ing teori, nanging ana garis sing apik kanggo lumaku. Semalat nggegirisi masarakat lan nuduhake wong-wong sing padha ora disiapake, lan iki bisa duwe konsekuensi sing ora dikarepke banget.


text: Bungi kuwe salah siji kecamatan nang , Sulawesi Tenggara, Indonesia.


text: Saestu, dinten malem Jemuwah Kliwon, mas Marto njarag tilem wonten ngajeng konten, ning pikiranipun nglambrang kengetan criyosipun pak juru kunci, yen mbah Bewok dhanyangipun redi Srandil badhe dhateng. Ngantos meh jam kalih welas mas Marto namung gedabigan, mboten saged tilem. Inggih mergi saking ngantukipun, wusana saged les ketileman.


temah brayat kita pantes kapisung-sungaken dhumateng Gusti.
5. Dhialog
a. Tantanganing gesang punapa ingkang sapunika dipun adhepi déning brayat?
b. Adhedhasar pangandikanipun Gusti dinten punika, punapa ingkang prelu katindakaken supados warganing brayat wantun ngadhepi tantanganing gesang?
6. Pandonga Safaat lan Panutup


text:
Dieng Kulon kuwe salah siji desa nang Batur, kabupaten Banjarnegara, propinsi Jawa Tengah, Indonesia.
Referensi


text:
engan.
Ps : Nadyan mboten mangertos punapa ingkang badhé kelampahan, ananging pengajeng-ajeng dhateng Allah mboten badhé muspra.
PL : Awitdéné Gusti Yésus Kristus, Allah ingkang mengku gesang.
Ps : Mulané padha ngrepekna kekidungan anyar kagem Pangéran Yehuwhah.
PL : Kabèh kang ambekan kareben padha saos puji kagem Pangéran Yehuwhah.
- Pasamuwan jumeneng
3. PEPUJÈN: KPK 28:1-5
"SOWAN MRING GUSTI"
Sesarengan:
1) Sumangga sowan Gusti, Haléluya,
 Srana kidung pamuji, Haléluya.
PPJ lan Pr:
2) Tyang pracaya nyawiji, Haléluya.
 Ing tresna tulus yekti, Haléluya.
Pa:
3) Pujèkna gung panggunggung, Haléluya,
 Kidung konjuk Hyang Agung, Haléluya.
Pi:
4) Asmané dèn suwurna, Haléluya.
 Wit luber sih setyanya, Haléluya.
Sesarengan:
5) Tilingna sabdèng Gusti, Haléluya,
 Klawan pracaya yekti Haléluya.
(Prosesi Pradhata lan Pelados Pangandika lumebet ing papan pangibadah)
4. VOTUM LAN SALAM
PP: Pitulungan kita punika saking Gusti Allah ingkang nitahaken langit kaliyan bumi.
Ps: ||: 1..6 5 1 | 1... | 3..2 13| 3... |
 A - min, a - min,
5..6 | 5 . 4 . | 3 . 2 . | 1 . 0 0 :||
 a - min, a - min, a - min.
PP: Gusti nyarengi panjenengan.
Ps: Lan panjenengan ugi.
- Pasamuwan lenggah
5. SABDA & PEPUJÈN SESAUTAN
Wakil: Wiwit aku isih enom, nganti saiki wis tuwa, aku Adiyuswa durung tau nyumurupi wong mursid kategakaké, utawa anak-putuné padha luru-luru pangan; (Jabur 37:25).
LSM: Gusti Yésus Kristus iku dhek wingi apadéné ing dina iki serta ing salawas-lawase tetep ora éwah gingsir (Ibr. 13:8).
Ps: (ngidungaken KPK 37:1, 4)
PANGGUNGGUNG WIT SIHING GUSTI
1) Kula samya tetunggilan ngabekti mring Pangéran,
 Wit sinungan kacekapan wah bagas kesarasan,
Refr.: Kula tansah ngunggung Gusti lan ajrih asih yekti
 Wit ing ayoming sihira sèstu tentrem raharja
4) Kawula nggih binerkahan lantaran mitra kadang,
 Sumanaking pitepangan tan wonten memengsahan,
Refr.:
LSM (Lare Sekolah Minggu): Sih-kamirahané Pangéran Yehuwah iku tanpa pedhot, lan sih-kawelasane ora ana entèké. Tansah lumintu, ganti-gumanti saben esuk. Sauèstu ageng kasetyan Paduka punika! Osiking atiku: "Pangéran Yehuwah iku pandumanku, mulane dakarep-arep" (Kid. Pangadhuh 3:22-24).
Wakil Adiyuswa: Mulané dipadha bakuh lan padha ngentepana piwulang-piwulang kang wus dakwènèhaké marang kowé kabèh, kanthi patrap lisan utawa katulis. Anadéné Panjenengané, Gusti kita Yésus Kristus, lan Gusti Allah, Rama kita, kang sajroning sih-rahmaté wus ngasihi marang kita serta kang wus ngganjar panglipur kang langgeng tuwin pengarep-arep kang becik marang kita, muga karsaa paring panglipur lan nyantosakna atimu ing sajroning panggawe serta pitembungan kang becik (2 Tes. 2:15-17).
Ps : (ngidungaken KPK 78:1-2)
TINIMBALAN DÉNING GUSTI
1) Dhuh Allah Makwasa, Gusti nimbali kula,
 Dados rowang mitra, wah utusan Paduka,
 Ngundhangken sih rahmat
 mring sagunging umat,
 Mrih Kratoning Allah sadonya sumrambah
2) Mugi Sang Roh Suci nggih tansah mitulungi,
 Mrih kula sembada leladi kanthi setya,
 Lan tékading manah datan naté semplah,
 Telatos, taberi wah ing pamrih sepi.
6. PISUNGSUNG PEPUJÈN (déné wonten)
7. PEPUJÈN: KPK 82:1, 4
TÉKADING MANAH KAWULA
Tékading manah kawula, tansah ndhèrèk mring Gusti
Yéku Panutan sanyata, nggih Panebus sejati
Margining Salib ingambah, mbangun turut mring Allah
Mbabarken tresna sejati, mrih jagad tentrem basuki
Sanadyan rumpil marginya, Nging Gusti tansah nganthi
Nadyan ribet lan sangsara, datan semplah ing ati
Margining Salib ingambah, mbangun turut mring Allah
Mbabarken tresna sejati, mrih jagad tentrem basuki
8. PELADOSAN PANGANDIKA
 ➢ Pandonga (PP ndedonga)
 ➢ Pamaosing Kitab Suci
L : Lektor maos Waosan I: Kohelet 3:1-13
 "Mekaten Pangandikanipun Gusti"
Ps : PUJI SOKUR KONJUK GUSTI
PL : Liturgos maos Mazmur Tanggapan: Jabur 8 kanthi sesautan
L : Lektor maos Waosan II: Wahyu 21:1-6a
 "Mekaten Pangandikanipun Gusti"
Ps : PUJI SOKUR KONJUK GUSTI
PP : Maos Waosan Injil: Matius 25:31-46,
"Mekaten menggah Pangandikanipun Gusti, rahayu tiyang ingkang mirengaken Pangandikanipun Gusti lan dipun gatosaken. Haléluya!"
-fly Peladosaning Pangandika
9. PENGAJENG-AJENG DHATENG GUSTI
PL : Awit Ingsun iki nguningani rancanganingSun tumrap sira, yaiku: rancangan tentrem rahayu lan dudu rancangan bilai, yaiku supaya sira kebak pengareparep arep kang becik tumrap ing besuké, - mangkono pangandikané Sang Yehuwah -. Lan samangsa sira sesambat lan sowan kanthi panyuwun marang Ingsun, Ingsun iya bakal nyembadani panyuwunira iku. Samangsa sira ngupaya marang Ingsun, bakal ketemu lawan Ingsun; manawa sira nakokaké marang Ingsun kalawan gumolonging atinira (Yer. 29:11-13).
Ps : Kaculikan saha doracara mugi Paduka tebihaken saking kawula, punapa malih sampun Paduka ganjar kamlaratan utawi kasugihan, namung kaparingana rejeki ingkang dados panduman kawula. Supados menawi kawula tuwuk, sampun ngantos sélak dhateng Paduka kaliyan wicanten: Pangéran Yehuwah iku sapa? Utawi manawi kacingkrangan sampun ngantos purun nyolong, satemah nyawiyah dhateng asmanipun Gusti kawula (Wulang Bebasan 30:8-9).
PP : » (Paring wewengan dhateng pasamuwan ngempalaken seratan pok


text:
gambar silikon padhet
Silikon ya iku pérangan kimia ing jero tabel periodik kang dipralambangi déning Si lan nomer atom 14.[1] Senyawa kang dumadi duwé sipat paramagnetik.[1] Pérangan kimia iki tinemu déning Jöns Jakob Berzelius.[1] Silikon iku pérangan metaloid tetravalensi, sipate luwih ora reaktif tinimbang karbon, pérangan nonlogam kang ana ing dhuwure persis ing tabel periodik, nanging luwih reaktif tinimbang germanium, metaloid kang manggon persis ngisore ing tabel periodik.[1] Kontroversi ngenani sipat-sipat silikon wiwit panemone: silikon pisanan digawé wujudé murni ing taun 1824 mawa jeneng silisium (saka tembung basa latin "silicis"), karo akhiran –ium kang tegesé logam.[1] Sanajan kaya ngono, taun 1831, jenenge diganti dadi silikon amarga sipat-sipat fisike arep padha karo karbon lan boron.[1]
Silikon iku elemen paling akèh kawolu ing donya yèn ditiliki saka massane, nanging paling arang tinemu ing wujud murni ing donya. Silikon paling akèh ditemoni ing bleduk, pasir, planetoid lan planit kang wujudé kaya silikon dioksida utawa silikat.[1] Luwih saka 90% kerak bumi kasusun saka mineral silikat, ndadèkaké silikon mawa pérangan kaloro paling akèh ing kerak bumi (udakara 28% massa) sawisé oksigèn.[1]
Silikon luwih kereb minangka nggawé serat optik lan oprasi plastik kanggo ngisi pérangan awak pasien ing wujud silikone.[2]
Silikon ing wujud mineral uga diarani mawa zat kersik.[2]
Akeh-akèhé silikon dikomersialake tanpa dipisahake, nanging ana kalane luwih sithik prosès saka senyawane ing donya.[2] Tuladhané ya iku panganggonan langsung watu, pasir silika lan lemah lempung ing pambangunan gedung. Silika uga ana ing keramik.[2] Akèh pérangan silikon modern kaya silikon karbida kang dianggo rikala nggawé keramik kang dayane dhuwur.[2] Silikon uga dianggo mawa monomer rikala nggawé polimer sintetik silikon.[2]
Pérangan silikon uga duwé peran gedhé ing ékonomi modern.[2] Sanajan akèh silikon digunakaké ing prosès penyulingan baja.[2] Pengcoran alumunium lan ing prosès indrusti kimia liyané, sapérangan silikon uga digunakaké mawa perkawis semikonduktor ing elektronik-elektronik.[2] Amerga manpaate gedhé ing sirkuit terintegrasi, dhasar saka komputer, mula mlakune tèknologi modern gumantung ing silikon.[2]
↑ a b c d e f g h sifat-sifat fisik padatan anorganik (dipunundhuh tanggal 2 Januari 2013)
↑ a b c d e f g h i j Silikon, Nitrogen da fosfor (dipunundhuh tanggal 2 Januari 2013)
Dijupuk saka "_URL_


nêngsêmakên, tuwin kêtingal bilih cariyosipun wontên sayêktos, ing pangintên tamtu inggih damêl karênan.
Mugi sabara ing galih.
Red.
--- [0] ---
[Iklan]
--- [0] ---
[Iklan]
--- [0] ---
Ôngka 81, 24 Rabingulakir, Taun Alip 1859, 10 Oktobêr 1928, Taun III.
Kajawèn
[Iklan]
--- [0] ---
[Iklan]
--- [1397] ---
[…]Hilang setengah halaman.
--- 1398 ---
[…]Hilang setengah halaman.
Raos Jawi
[...] Wara Sumewa.
[...] njênêngan dalêm nata. Kasêkarakên Mêgatruh.
maruk / rangkêp nora gawe sêrik / rijêkine pating slorok //
ka : kang katêkan kajwara mring kônca rukun / kasêmbadan môngka mangkin / kanthi kôntha wruh ing êkun / klangkung kêkêt kukuh kingkin / kèh kamulyan muga klakon //
da : dimèn mandi dunung darbe daya kudu / dipun têkdir dene ngudi / duwe kêsdik dadya kêsdu / dilalah dang dêdêl dadi / dora dohna tan maido //
ta : trang nurutan tamat tumut datan kantun / tita titi titis batin / tumon tuman tumaruntun / tlênging ati trus prihatin / têmên sêtya tuhu kraton //
sa : sirik nasar sing lêrês lan sasar susur / Sang Sri Ganjar wus tan nlisir / saha nêsêr nora ngêsur / sae dhasar sabên êsir / sungkêm sarwa andhap-asor //
__________
Ing nginggil punika gambaripun Radèn Mas Arya Yudawinata, mayoring prajurit dalêm ing Surakarta, inggih ingkang kagungan karangan Wara Sumewa tuwin ingkang sêsinglon: Jurumanis.
Kados ing ngriki prêlu kacariyosakên sakêdhik mênggahing sêsêbutan arya. Tumrap ing karaton dalêm Surakarta, pangkat agêng ingkang mawi sêsêbutan arya, punika têgêsipun wayahing nata, dene Radèn Mas Arya Yudawinata punika wayah dalêm suwargi Sampeyan Dalêm Ingkang Sinuhun P.B. IX.
Redhaksi Kajawèn angaturakên gênging panuwun dhumatêng panjênênganipun Radèn Mas Arya Yudawinata, dene kaparêng lêlangên ing Kajawèn. Ing pamuji mugi dados panuntun dhatêng priyantun sanès-sanèsipun kaparêng manjurung.
Red.
--- 1399 ---
wa : wuse lawas watêkira writ yèn muwus / wasis nora nêmên criwis / wêruh wantêr wudhu kang wus / wèh wêwêngan wah katawis / wis warata wuwuh kang wos //
la : lah wus nêlas lan nèng praja labêt lulus / labuh nagri wus kawilis / la kula kang langkung tulus / lêrês lêpas mikir gêlis / lamun sowan lôngka bolos //
pa : plêk wus têpa pas munggahe dadya êmpu / pungkasane gung nyukupi / pasrah ngêpêng padha kipu / pêpak tômpa rupi-rupi / prentah bênêr tan pinopo //
dha : dhing wus kondhang dhasar mudhêng nora kidhung / dham-dhamane yèn ginêndhing / dhêng-dhênge dhèng datan gêndhung / dhuh sang nata condhong nyandhing / dhamang mundhi tibaning dhong //
ja : jêjêl bêgja jajah jêjêg tyase maju / jago jaya kèh kang muji / jênêngira pijêr nuju / jêjagongan jing wong aji / jajalên kang kêrêp tinjo //
ya : yèn pakaryan ya tan ayon mung kayungyun / yêkti daya kang rumiyin / yêg lan liyan nguyun-uyun / yèku srêgêp mulya takyin / yakin ngayangkara ayon //
nya : nyata sihnya nyêdhak kaya thuring banyu / nyawang ngêndi nora sunyi / nyadhang ngilangkên wong lênyu / nyamadi kang nyamlêng munyi / nyumanggakkên dohing lonyo //
ma : mêmpêng tuman mêlêng mula muluk gumun / mundhuk-mundhuk mèlu amin / mêndhak-mêndhak dhêmên lamun / mantêp-mantêp melik ngamin / mêlok mèmpêr dimèn amon //
ga : gawe lêga gur enggala lan ginugu / goda tilas wus dumugi / gêlis golong gung salugu / gamane gêng dugi-dugi / guna gunêm gênah kanggo //
ba : batur seba bontos bangkit sih sang prabu / baku barkah brol nyawabi / bablasira wus kalêbu / bangkit baut bôngsa nglèbi / barang barêng borong babo //
tha : thok-ingêthok thuk-thukane cêtha mathuk / thik-thik osik kang pinêthik / thênguk-thênguk nêmu kêthuk / thik-kinêthik bêcik nrithik / thuking abdi wus gumathok //
nga : ngês brêngangang ngrêti bangêt nora bingung / ngana-ngene tan nèng mênging / nganti mintirkên wong pêngung / nguwasani ngêdham kenging / nganggo mlèngèh tangèh ingong //
Tambahan.
yuwanaa sêkalir ingkang ginayuh / daya yêkti mugi-mugi / widadaa kang dèn suhun / nama ingkang tansah eling / tapa entuk sihing Manon //
Tamat.
--- 1400 ---
Kabar Sanès Praja
Basa Turki Kasêrat mawi Aksara Latin.
Kajawèkakên saking Kalawarti Inggris.
Miturut katrangan saking sêratanipun Tuwan Dr. Charles Wells satunggiling ahli basa Turki ingkang misuwur sarta dados guru luhur ing pamulangan wadyabala lautan ing Sêtambul, kacariyosakên, bilih ing kawan dasa taun ingkang kapêngkêr, panganggening aksara Latin tumrap basa Turki, ingkang sadèrènging jamanipun tuwan dhoktêr wau sampun karancang ingkang kathah, punika angèl sagêdipun kalampahan, botên beda kalihan panyêratipun basa Inggris mawi aksara murih sagêdipun mathuk kalihan pakêcapanipun. Panjênênganipun amanggalih bilih aksara Latin punika botên prayogi sangêt tumrap ingkang kasêdyakakên ing nginggil, nyata ewah-ewahanipun wau badhe ambingungakên sangêt. Tuwan Dr. Wells botên nyana babarpisan, bilih ing taun punika ugi ing kitha Saloniki, dipun lairakên jabang bayi, ingkang asma Sang Ghazi Moestafa Kemal Pasja, sarta sarêng sampun jumênêng dados presidhèning republik, lajêng ngawontênakên pranatan, supados salajêngipun basa Turki kasêrata mawi aksara Latin. Ewah-


text:
aka.cool - Nggawe kanca anyar saka sak ndonya
Ketemu Anggota
Mlebu karo Twitter
Mlebu karo Google
Jeneng utawa e-mail*
carane aka.cool beda:
Kabeh "kelangan" konten sampeyan tresna ing sak panggonan *
Saiki luwih saka basa 100.
Chatting macem-macem karo terjemahan nyata-wektu basa.
Cara sing paling apik kanggo ketemu wong anyar. Game.
News. Maca lan ngrembug babagan apa sing kedadeyan ing ndonya.
music. We have over genre musik 20 kanggo sampeyan ngrungokake lan njelajah ing Kamar chatting Musik Pencari kita, uga video musik paling anyar lan artikel tren.
Film. Nonton trek paling anyar lan maca review ing rilis anyar.
Gaming. Dolanan game! Maca lan guneman babagan rilis game anyar lan berita game paling anyar.
anggota keuntungan kaya posting artikel sampeyan dhewe, komentar, review, galeri foto, profil pribadi, friending, following, lan liyane.
Ora ana pengawasan lan ora ana pelacakan.
Ora ngemot utawa nuduhake apa wae informasi pribadi sampeyan.
Aku ora nggunakna sampeyan nggunakake jeneng asli supaya sampeyan bisa tetep tanpa anonim yen sampeyan pengin.
We are committed to being a positive influence.
Ngapa ora menehi us a try? Iku gratis!
Ketemu lan ngobrol karo wong-wong saka sak ndonya babagan berita lan tren paling anyar manut apa wae basa!
Misi kita gampang. Kita agregat isi saka kabeh Web * lan saiki ing salah siji panggonan sing gampang kanggo ngadorong diskusi. Situs kabeh, kalebu kamar obrolan, diterjemahake liwat basa 100 on-the-fly supaya basa ora dadi penghalang.
Tjubo aka.cool minangka omah karo akeh kamar. Saben kamar nduweni topik dhewe (News, music Gaming, Film, ...). Ketik kamar kanggo maca artikel, nonton video, ngrungokake audio - kabeh ing topik sing. Kirim komentar utawa grup chatting babagan karo wong sing duwe kapentingan sing padha. Sing bener - LIVE isi karo LIVE chatting. Contone, sampeyan bisa njelajah liwat jinis musik 20 sing beda-beda, nonton video musik paling anyar, lan maca babagan tren industri musik, kabeh nalika ngomong babagan karo wong liya sing nduweni kapentingan sing padha. Apa game sampeyan? Mungkin sampeyan menyang teknologi utawa acara saiki. Sampeyan uga bakal bisa ngirim artikel sampeyan dhewe, resep, foto, komentar, review, lan gabung klompok, nggawe kanca, tindakake lan pesen siji liyane. Ana kamar game kanggo tantangan memori lan, kaya sing kasebut, ton musik, video, lan artikel.
We are fokus ing ngewangi sampeyan ketemu wong lan nggawe kanca anyar ora mung sesambungan karo kanca-kanca sing wis ngerti. Rame wong becik ing donya sibuk kita bisa nantang. Kanggo alasan iki, kita duwe area anggota lan live chat group. Iki opsional nanging cara sing paling apik kanggo ketemu wong anyar. Ing sawetara jaringan sosial lan "kamar obrolan" wong ora bisa nindakake, lan banjur diwenehake kanggo perilaku kasebut, banjur ngasilake perilaku negatif liyane, lan liya-liyane. Aka.cool wis setya dadi pengaruh positif ing gesang anggotane. Kita waca aka.cool minangka jaringan sosial positif.
Siji liyane, aka.cool wis setya marang 'ora ndjogo' privasi. Ing saben wilayah liyane, kita ora bakal setuju kanggo ndjogo jam 24. Apa kita setuju kanggo online? Kita ora kudu. Situs kaya duckduckgo.com lan wikipedia.org mbuktekaken ana model bisnis sing nyedhiyakake konten sing apik banget nalika ora nyelehake urip pribadi para pengguna. Aka.cool ngidini sampeyan nindakake apa wae ing jaringan sosial liyane karo beda penting: Kita ora ndelok utawa ngetutake sampeyan, ngempalaken utawa nuduhake informasi pribadi, NO WAY! Privasi kuwi kabeh supaya sampeyan ngidini sampeyan tetep anonim, kanthi ora ana iklan sing bakal teka.
Kabeh sing takon sampeyan menehi kita nyoba supaya please register saiki!
* Kita tansah ngubungake artikel menyang penulis lan ngubungake maneh menyang sumbere.
Google Aplikasi Kita Siap. Check It Out!
Kanca tembok
Ora ana pengawasan
Ora ana pelacakan
Nggawe kanca anyar nalika ngrungokake lagu-lagu gedhe. Sampeyan pancen bakal nemokake stasiun sampeyan bakal tresna.
Tetep nyambung karo kanca, gampang ngeposake lan nuduhake ing tembok kanca.
Sampeyan arep milih apa sing pengin wong ndeleng. Nuduhake informasi sampeyan, ora kasempatan. Tetep dadi anonim.
Ora ana pelacakan data sampeyan lan ora nuduhake apa-apa. Paling apik ora ana iklan sing adhedhasar saben langkah sampeyan.
Profil kita mbantu nggawe kanca anyar adhedhasar kesenengan lan hobi panjenengan. Dadi jazz profil sing.
Share photography, kriya utawa anak kirik sing tresna anak kirik! Nggawe album sampeyan dhewe, tuduhake kanca anyar sampeyan apa sampeyan nganti!
Wawasane kita prasaja: kanggo mbangun masyarakat sing hormat babagan ide-ide positif. Panggonan kanggo ketemu kanca anyar. Kita saestu pengen sampeyan gabung!
Mangga njupuk wayahe kanggo maneh Kebijakan Privasi uga tips safety. Seneng-seneng!
Situs iki dienkripsi lan kita kudu ngukur langkah agresif kanggo ngreksa pangguna. Modhèl-modhèl Human respond cepet marang sembarang keluhan. Tumindak kasar bakal ngasilake larangan saka situs kasebut.
Sadurunge kontak langsung, ndeleng yen sampeyan bisa nemokake jawaban kanggo pitakonan sampeyan ing kene.
Saka carane ndhaftar kanggo AKA.COOL, utawa informasi chatting liyane mriksa metu FAQ kang bagean
Menyang Film kanthi Diri
By Positif Positif | Maret 25, 2019
Cara Ngembangaken Intuisi Sampeyan Kanggo Ngartekani Tumuwuh ing Kabeh Bidhungan Urip
Ayam Bakar Tomat Goreng
By Mariam E. | Maret 24, 2019
By Robin Dawn | Maret 24, 2019
Shhh, Ngomong babagan Sex
By Positif Positif | Maret 24, 2019
Dadi Penganten sing Baik Bakal Nulung Sukses Kudu
Iku Messy
By Positif Positif | Maret 23, 2019
Tip Carane Mbantu Kanca Rerenggan Clear
Apa umpan balik ora ono gunane | Oliver Burkeman
By Oliver Burkeman | Maret 22, 2019
Ngobrol Group
Isi iki wis diwatesi kanggo pangguna log mlebu. Mangga mlebu Kanggo ndeleng isi kasebut.
Komentar Author Info
Situs web iki nggunakake cookie kanggo nyedhiyakake pengalaman panganggo sing paling apik. Panggunaan situs iki minangka persetujuan karo kabijakan priv


text: materi ana ing kondisi standar (at 26 °C, 1 atm)


text:
Soal Uas / Ukk Bahasa Jawa Kelas 4 Sd Semester 2 Dan Kunci Jawaban - Mendidik.web.id
Soal-Soal UTS Dan UAS SD Kelas 4 March 05, 2018 22:26
Koperasi sekolah iku salah sawijine organisasi ing sekolahan. Murid-murid iso dadi anggotane kabeh. Koperasi sekolah ngelatih murid-murid pada guyup rukun kerja bareng-bareng mbi kanca-kancane. Koperasi sekolah iku uga iso dadi papan panggonan semoga murid-murid pada latihan dodolan.
Koperasi sekolah iku dodol kabutuhan-kabutuhane para murid. Saka buku, pensil, garisan lan lia-liane. Koperasi sekolah gampangake murid-murid semoga iso tuku kabutuhan sekolah ing njero sekolahane dewe. Rega-rega ing koperasi sekolah uga murah-murah. Merga ngana para murid pada seneng tuku-tuku kabutuhan sekolah ing koperasi sekolah.
b. Pasedulurane ora dapat rukun
c. Pesedulurane erat banget
– > Belajar Soal Online UAS / UKK Bahasa Jawa Kelas 4 SD Semester 2
Jawab: ……………………………………………………………………………………………………………………………………………………………………………………………………………………………………………………………………………………………………………………………………………………………………………….
c. Supaya ora datang kudu (cekel) taline sing kenceng
5. Tulisen ukara ing ngisor iki nganggo abjad Jawa!
20. b. Pasedulurane ora dapat rukun
5. Nulis ukara ing ngisor iki nganggo abjad Jawa :
Tags: Soal-Soal UTS Dan UAS SD Kelas 4
Related Posts of "Soal Uas / Ukk Bahasa Jawa Kelas 4 Sd Semester 2 Dan Kunci Jawaban"
Seragam Gres Guru Pns Menurut Permendagri


text:
Legenda Raden Kamandaka dikenal ora mung nang daerah Banyumasan, legenda kiye uga dikenal nang tanah Sunda. Legenda kiye uga biasane diarani legenda Lutung Kasarung.
Raden Kamandaka jane dudu jeneng asli, jeneng asline jane Banyak Cotro, dheweke kuwe salah siji putra Prabu Dewa Niskala, Raja Kerajaan Pajajaran (Kawali).
Kerajaan Pajajaran (Kawali)
Gemiyen nang tanah Jawa bagian kulon ana Kerajaan sing amba tur kuat, kerajaan kiye termasuk kerajaan Hindu lan duwe pengaruh nganti daerah Jawa Tengah. Jeneng kerajaan kiye yakuwe Kerajaan Pajajaran. Raja Pajajaran kuwe nduwe putra loro sekang permaisuri pertama, sing mbarep jenenge Banyak Cotro, adine jenenge Banyak Ngampar, ningen putra mahkota kiye wis ditinggal ibune dong esih cilik-cilik.
Bar ditinggal permaisurine, Raja Pajajaran kawin maning karo Dewi Kumudaningsih lantes nduwe putra jenenge Banyak Blabur karo putri sing jenenge Dyah Ayu Ratu Pamekas. Dong dipersunting dadi permaisuri, Dewi Kumudaningsih ngaweh persyaratan sing monine: "Angger mengko nduwe putra lanang, sing ngganti dadi Raja Pajajaran yakuwe putra lanange kuwe".
Sebagai Raja sing bijaksana, Prabu Dewa Niskala kepengin nek sing ngganteni dheweke dadi Raja mengko kudu diangkat sedurunge dheweke meninggal ben tahta kerajaan kuwe ora dadi rebutan putra-putri keturunane. Prabu Dewa Niskala pancen duwe akeh keturunan, salah sijine jenenge Dyah Ayu Ratu Pamekas utawa Ratna Ayu Kirana (putri bontot) sing dijodohna karo Raden Baribin. Raden Baribin kuwe kerabat istana Majapahit, dheweke ramane Raden Banyak Sasro, Raden Banyak Sasro kuwe ramane Raden Joko Kahiman.
Kerasa umure wis lanjut, Raja Pajajaran duwe rencana ngangkat putra mahkota nggo calon Raja anyar mengko. Raja lantes ngundang putra putra pertamane, Banyak Cotro sekang permaisuri pertama, karo Banyak Blabur sekang permaisuri kelorone kanggo ngadep sang Prabu, maksude kuwe Raja arep ngangkat salah siji putra mbarepe kuwe nggo dadi Raja Pajajaran.
Ndilalah keloro putra-putrane kuwe langka sing gelem diangkat dadi raja, masing-masing ngerasa urung siap lan masing-masing ngaweh werna-werna alesan. Banyak Cotro mengajokna alesan-alesan antarane: Urung siap merentah Kerajaan merga dheweke ngerasa elmune urung cukup, alesan liyane jere dadi raja kuwe kudu nduwe permaisuri ndisit nggo dadi pendamping, mulane dheweke arep nggolet calon permaisuri ndisit sing cocog. Cocog kuwe maksude sing raine juga ayune kudu mirip karo raine ibune. Mengko angger wis kawin karo putri sing mirip ibune tembe dheweke gelem diangkat dadi Raja Pajajaran. Bar kuwe Banyak Cotro njaluk ijin lunga ming ramane nggo nggolet putri idamane.
Banyak Cotro Dadi Raden Kamandaka
Banyak Cotro mangkat sekang Keraton Kerajaan ming arah wetan, ngeliwati Gunung Tangkuban Perahu, nang gunung kuwe dheweke ngadep pendeta Hindu sing agi mertapa nang kana. Pendeta kuwe jenenge Ki Ajar Winarong, kiye Pendeta sing sekti mandraguna, nduwe ilmu Kanuragan sing duwur lan paham nek mengko suatu saat Banyak Cotro mesthi berhasil mempersunting putri sing di idam-idamana, ningen asal bisa menuhi syarat-syarat sing antarane: Banyak Cotro kudu bisa ngelepas lan ninggalna kabeh pakaian kebesaran sekang Kerajaan, lan urip sebagai rakyat biasa. Syarat liyane: Banyak Cotro kudu ganti jeneng lan menyamar nganggo jeneng samaran Raden Kamandaka.
Raden Kamandaka terus mlaku ming arah wetan, akhire tekan ming wilayah Kadipaten Pasir Luhur.
Mbuh kepriwe critane akhire Raden Kamandaka bisa ketemu karo Patih Kadipaten Pasir Luhur sing jenenge Patih Reksonoto. Patih kiye mandan seneng karo perilaku Raden Kamandaka, kebeneran maning, dheweke ora nduwe putra. Akhire Raden Kamandaka diangkat dadi anak. Patih Reksonoto seneng pisan tur bangga, siki dheweke wis nduwe anak angkat sing gagah perkasa, ganteng lan nduwe perilaku apik. Raden Kamandaka disayang banget karo ayah angkate.
Sementara kuwe nang Istana Kadipaten Pasir Luhur, sing merentah sebagai Adipati yakuwe Adipati Kandandoho, dheweke nduwe putri-putri sing ayu-ayu lan wis kawin kecuali sing bontot, sing jenenge Dewi Ciptoroso. Ndilalah putri bontot Adipati kiye nduwe rupa sing mirip banget karo ibune Raden Kamandaka. Sebagai putra Patih Reksonoto, Raden Kamandaka jelas wis melebu nang lingkaran Istana Kadipaten Pasir Luhur uga wis bola-bali ndeleng Dewi Ciptoroso. Raden Kamandaka yakin pisan nek Dewi Ciptoroso kuwe putri sing diidam-idamna.
Raden Kamandaka Ketemu Dewi Ciptoroso
Wis dadi tradisi nang Kadipaten Pasir Luhur, saben tauh nganakna upacara mancing iwak nang kali Logawa. Nang upacara kiye kabeh keluarga istana Kadipaten, pembesar, pejabat pemerentahan melu mancing nang kali Logawa.
Sebagai Patih Kadipaten, Patih Reksonoto juga melu upacara kuwe. Raden Kamandaka ora nyia-nyiaken kesempatan, dheweke juga melu. Kiye kesempatan ketemu karo Dewi Ciptoroso. Nang pertemuan kiyelah rasa tresna Dewi Ciptoroso lan Raden Kamandaka tumbuh.
Dina ganti dina purnama ganti purnama, Dewi Ciptoroso wis bener-bener jatuh hati karo Raden Kamandaka. Dheweke mohon banget karo jantung hatine angger saben mbengi marani dheweke nang taman Keputren Istana Kadipaten. Jane kiye masalah tabu lan saru, ningen Dewi Ciptoroso wis dimabuk kepayang. Ndilalah pas mbengi sing apes banget, ora sengaja pertemuan rahasia kiye konangan karo prajurit pengawal Keputren. Raden Kamandaka diarani maling sing arep nyolong nang Keputren, prajurit langsung lapor ming atasane, akhire laporan kiye tekan juga ming Adipati Kandandoho, Istana Kadipaten dadi geger. Adipati murka lan merentahaken kabeh prajurit nangkap maling kuwe. Penangkepan maling kiye gagal merga Ilmu Kanuragan Raden Kamandaka lewih duwur dibanding pengawal-pengawal Istana Kadipaten, Raden Kamandaka lolos.
Sedurunge tarung lawan pengawal-pengawal Istana, Raden Kamandaka wis berusaha ngand


John Wick 4 ana jeblugan lengkap lan pungkasan nuding ing kasunyatan aneh sing John Wick bisa uga bener ... mati. Aku ora percaya sedhela. Ora John Wick. Wong lanang iku tank. Lionsgate wis pembangunan greenlit kanggo a John Wick 5.
Iku ora kabeh studio wis ing nyimpen sanadyan. Katon uga yen kita bakal nampa triple-A game gedhe adhedhasar Baba Yaga.
"Apa sing resmi, kaya sing sampeyan ngerti, ballerina punika spinoff pisanan sing metu taun sabanjuré,"Presiden Lionsgate Joe Drake ngandika, "Kita lagi ing pembangunan ing telung liyane, kalebu lan kalebu serial televisi, "The Continental", bakal ditayangke rauh. Dadi, kita lagi mbangun jagad iki lan nalika film kaping lima kasebut teka, bakal dadi organik - bakal tuwuh sacara organik saka carane kita miwiti nyritakake crita kasebut. Nanging sampeyan bisa gumantung ing cadence biasa saka John Wick. "
Saliyane proyek sing apik tenan, kita uga duwe Benua spinoff TV teka lan anyar ballerina film adhedhasar assassins ngenalaken ing John Wick 3.
Sinopsis kanggo John Wick 4 tindak kaya iki:
Kanthi rega ing sirahe terus saya mundhak, wong hit legendaris John Wick njupuk perang nglawan High Table global nalika dheweke nggoleki pemain paling kuat ing jagading wong mati, saka New York menyang Paris menyang Jepang nganti Berlin.
Apa kowe padha bungah a John Wick 5 lan full-on, njupuk-em-up video game adhedhasar Wick? Ayo kita ngerti ing bagean komentar.
Lebokake pepeteng, nangkep rasa wedi, slamet saka angker - 'malaikat cahya'
Teater Los Angeles minangka teater bersejarah lan apik sing dumunung ing pusat kutha Los Angeles, California. Teater iki dibukak ing taun 1931 lan misuwur kanthi desain Art Deco sing nggumunake, ing njero lan njaba. Unsur dekoratif, kalebu mural warna-warni, lampu gantung hiasan, marquees, lan signage neon, nggambarake glamor jaman kasebut. Ing jaman jayané, Teater Los Angeles dibangun nalika "Golden Age of Hollywood", iki minangka wektu nalika istana film gedhe dibangun kanggo nampilake film-film paling anyar kanthi gaya. Teater iki saiki dadi omah kanggo wektu sing cendhak kanggo pengalaman immersive, Malaikat cahya.
Hollywood lawas ditangekake kanggo pengalaman medeni langsung lan immersive iki. Lorong sing peteng, jero weteng, bayangan, tamu bakal diangkut bali menyang 1935. Pengalaman immersive nggunakake teknologi canggih kayata lampu ganti, swara Dolby Atmos, proyeksi, lan lampu strobo daya.
Kita wiwit mudhun ing lobi, ing ngendi iku banget sambutan, lan kita padha disambut. Aktor menehi pambuka lan crita. Kita padha ketemu karo vendor kurban cerutu lan rokok, nanging ana soko banget serem babagan wanita beku-ngadhepi iki.
Sawise adegan lobi wis rampung, grup kasebut digawa mudhun, ing ngendi perasaan kasebut minangka mbingungake ing Halloween Horror Nights, sing akrab. We kesah liwat hallways peteng, padha dielingake ora kanggo tangi Angel, lan padha ing pemandangan flashback saka apa katon kaya nang endi wae ing abad ka-19.
Sawise mbingungake, sampeyan mlebu ruang dansa teater kanthi bar minangka pusat atraksi. Sawetara karakter liyane sing nggegirisi ing jaman kasebut mlaku-mlaku. Ana uga macem-macem wilayah sing tamu bisa njelajah, lan padha bisa ndeleng pemandangan liyane muter metu sadurunge mripat. Apa aku sante ing wilayah iki ana rush, ora ana siji meksa nindakake perkara kanggo pindhah menyang kamar sabanjuré. Aku bisa lungguhan lan njupuk ing kabeh, seneng lingkungan, lan nyedhot kabeh ing. Kabeh ana ing jangkah kita dhewe.
Sawise iki, kita nindakake pengalaman walkthrough liyane nalika kita menyang final, ing ngendi kabeh wong dituntun menyang teater utama kanggo pagelaran grand final.
MALAIKAT PADHA minangka pengalaman sing apik banget lan ana sing bisa dakdeleng saben taun. Kawigatosan babagan detail lan swasana minangka perkara sing durung nate dialami sadurunge. Iku angker nanging ayu ayu, lan acara iki ora kaya liyane, lan nerangake karo paling Rekomendasi. Acara iki diregani $59.50 saben wong lan cukup regane kanggo acara sewidak nganti sangang puluh menit.
Pembuat Boneka Rusia sing nggumunake Nggawe Mogwai Minangka Ikon Medeni
Minyak Varpy punika Edo boneka Russian sing wis katresnan saka Mogwai jalmo saka Gremlins. Nanging dheweke uga seneng film horor (lan kabeh budaya pop). Dheweke nggabungake katresnan karo rong perkara kasebut kanthi nggawe sawetara tokoh sing paling lucu lan luar biasa ing sisih NECA iki. Perhatian dheweke kanggo rincian pancen luar biasa lan dheweke bisa njaga kelucuan Mogwai nalika isih nggawe dheweke menacing lan bisa dingerteni. Elinga yen dheweke nggawe lambang kasebut ing wangun pra-gremlin.
Sadurunge pindhah luwih, kita kudu ngetokake PÈNGET: Ana akeh apus ing media sosial sing eksploitasi Kerajinan Varpy lan nawakake kanggo ngedol boneka iki kanggo meh sen. Perusahaan-perusahaan kasebut minangka penipu sing muncul ing feed media sosial lan nawakake kanggo ngedol barang-barang sing ora bakal sampeyan entuk nalika pembayaran sampeyan liwati. Sampeyan uga bakal ngerti yen dheweke minangka apus amarga kreasi Varpy saka $200 – $450. Nyatane, bisa nganti meh setaun kanggo ngrampungake sepotong.
Aja kuwatir, kita bisa ndeleng karyane saka desktop nalika nelusuri koleksi kanthi gratis. Nanging, dheweke pantes dipuji. Dadi yen sampeyan bisa mbayar salah sawijining potongan dheweke, utawa mung pindhah menyang Instagram dheweke lan menehi dheweke tindakake utawa tembung semangat.
Kita bakal nyedhiyani kabeh dheweke info sing sah ing pranala ing pungkasan artikel iki.
Koleksi Paramount + Peak Screaming: Daftar Lengkap Film, Seri, Acara Khusus
Paramount + melu perang streaming Halloween sing kedadeyan ing wulan iki. Kanthi aktor lan panulis mogok, studio kudu promosi konten dhewe. Kajaba iku, dheweke katon kaya sing wis dingerteni, film Halloween lan medeni dadi tangan-tangan.
Kanggo saingan karo app populer kayata Wirang lan Screambox, sing duwe konten sing diprodhuksi dhewe, studio utama nggawe dhaptar dhewe kanggo pelanggan. We duwe dhaftar saka Max. We duwe dhaftar saka Hulu/Disney. Kita duwe dhaptar rilis teater. Heck, kita malah duwe dhaptar kita dhewe.
Mesthine, kabeh iki adhedhasar dompet lan anggaran kang


text:
Jagapura iku désa ing Kacamatan Kersana, Kabupatèn Brebes, Provinsi Jawa Tengah, Indonésia.
Uga delengen
 Kersana, Brebes
 Kabupatèn Brebes
Pranala njaba
 Situs Resmi Kabupaten Brebes
 Situs Resmi Bappeda Kabupaten Brebes
 Situs Resmi SCBD Kabupaten Brebes
 Situs resmi warga Brebes


text:
Tanjung Pura kuwe salah siji nang , propinsi Sumatera Utara, Indonesia.
Referensi